Fotografije dana: 15. februar 2013. VOAIzaberite jezik\nFotografije dana: 15. februar 2013. Objavljeno 15.02.2013\nMeteroit koji je proleteo pored Zemlje, projurio preko neba iznad Uralskih planina, a zatim eksplodirao polomivši veliki broj prozora. Prema izveštajima najmanje 1.000 osoba u području Čeljabinska je povređeno, većinom staklenim krhotinama.\nAtletičar Oskar Pistorijus (26), paraolimpijac koji je učestvovao i na Olimpijskim Igrama u Londonu, optužen je za ubistvo svoje devojke Reve Stenkamp (30). Pistorijus se rasplakao na sudu po izricanju optužbe. On se brani da je greškom pucao u Revu, misleći da je u njegovu kuću upao razbojnik. Mediji tvrde da je devojka htela da ga iznenadi za Dan zaljubljenih.\nOko 1.4 tona marihuane zaplenjeno u policijskim racijama u Džakarti, prestonici Indonezije. Podelite:\nPolicajci izviruju iz kancelarije javnog tužioca u sudnici u Kairu. Podelite:\nDeca sklonjena u kompleksu mauzoleja Askia izgrađenog u 15. stoleća u gradu Gao, nedelju dana posle samoubilačkog bombaškog napada na jednom kontrolnom punktu u tom mestu na severu Malija. Podelite:\nPripadnici libijske bezbedbnosti pregledaju automobile na autoputu koji vodi do Bengazija.\nNa putu do bunara sa vodom na periferiji Islamabada u Pakistanu.\nReplika londonskog Big Bena napravljenog od limuna i pomorandži na 80.-om Festivalu limuna u Mentonu u Francuskoj. Tema festivala: "Put oko sveta za 80 dana".


Pitali smo Narodnu banku čeka li nas ekonomska KRIZA na jesen, evo ODGOVORA! – Gerila\nGerila > Društvo > Pitali smo Narodnu banku čeka li nas ekonomska KRIZA na jesen, evo ODGOVORA!\nobjavljeno na Jul. 24, 2020 u 11:25 am\nIako brojni stručnjaci, ali i ljudi iz sveta politike, upozoravaju da nas pravi ekonomski udar očekuje od septembra, Narodna banka Srbije ne očekuje da na jesen dođe no novog talasa krize!\nKako navode, najteži ekonomski efekti krize izazvane epidemijom korona virusa su za nama. Najveću štetu privredna aktivnost je pretrpela u aprilu, nakon čega se beleži oporavak, tvrde iz NBS. Ipak, poručuju i da je NBS spremna da preduzme dodatne mere i aktivnosti, ukoliko se pokaže da tok pandemije iziskuje nove mere podrške privredi i građanima.\nŠta su nam još odgovorili iz Narodne banke Srbije po pitanju ekonomskih izazova uzrokovanih epidemijom, pročitajte u nastavku.\nGerila: Koliko su realne tvrdnje o ekonomskoj krizi na jesen u Srbiji i šta vi kao Narodna banka preduzimate u cilju ublažavanja posledica te krize?\nNBS: Gotovo je izvesno da su se najveći ekonomski efekti krize izazvane pandemijom virusa korona u Srbiji, kao i u drugim evropskim zemljama, osetili u aprilu, a da je sa postepenim otvaranjem ekonomija i popuštanjem mera za zdravstvenu zaštitu ljudi od maja usledio oporavak privredne aktivnosti, koji će biti nastavljen u narednom periodu, potpomognut znatnim monetarnim i fiskalnim podsticajima. Štaviše, industrijska proizvodnja i trgovina oporavile su se u maju iznad naših očekivanja, a najverovatnije će i poljoprivredna sezona biti nadprosečna, što je važno ako se ima u vidu da tražnja za hranom na globalnom nivou nije smanjena, za razliku od tražnje za drugim dobrima. Takođe, vodeći pokazatelji ekonomske aktivnosti u junu i za zonu evra i za Srbiju ukazuju na dalji oporavak.\nTok pandemije u narednom periodu je teško proceniti, a ponovno globalno širenje virusa predstavlja rizik za oporavak svetske ekonomije, pa samim tim i za potpuni oporavak naše ekonomije. Ipak, imajući u vidu da su najteži ekonomski efekti krize za nama, ne očekujemo da dođe do novog talasa ekonomske krize na jesen. Međutim, važno je naglasiti da je Narodna banka Srbije spremna da preduzme dodatne mere i aktivnosti, ukoliko se pokaže da tok pandemije iziskuje nove mere podrške privredi i građanima.\nPodsećanja radi, u borbi sa pandemijom Narodna banka Srbi je do sada preduzela značajne mere i aktivnosti. Referentna kamatna stopa, koja trenutno iznosi 1,25%, smanjena je za 100 baznih poena u odnosu na period pre izbijanja pandemije (sa 2,25 odsto na 1,25 odsto). Takođe, Narodna banka Srbije je obezbedila dodatnu likvidnost bankarskom sektoru organizovanjem direktnih repo operacija i aukcija bilateralne kupovine dinarskih državnih hartija od vrednosti, kao i svop aukcija kupovine deviza. Na taj način je obezbeđeno nesmetano funkcionisanje kamatnog i kreditnog kanala i pružena podrška daljem kreditiranju privrede i građana. Pored toga, sredinom marta omogućen je moratorijum na otplatu kreditnih obaveza i obaveza po osnovu lizinga u trajanju od 90 dana, za klijente koji to žele. Dodatno, banke su izmenama propisa podstaknute i da klijentima ponude produženje rokova otplate gotovinskih, potrošačkih i ostalih kredita (osim stambenih kredita i minusa po tekućem računu) za dve godine, u odnosu na trenutno važeći režim rokova otplate. Ne manje važno, Narodna banka omogućila je bankama da dinarski krediti privredi koji se odobravaju u okviru garantne šeme budu jeftiniji, što bi trebalo da podstakne tražnju preduzeća za kreditima i da ujedno ima pozitivan efekat na brži rast bruto domaćeg proizvoda, odnosno oporavak ekonomije u kratkom roku. Na ovaj način, svim preduzetim aktivnostima, Narodna banka Srbije direktno podstiče očuvanje proizvodnih kapaciteta i radnih mesta, kao i rast raspoloživog dohotka i na taj način utiče na ubrzanje ekonomskog oporavka.\nNa kraju, želimo da naglasimo da smatramo da monetarna politika i javne finansije imaju kapacitet da se izbore sa ovom krizom, bez ugrožavanja cenovne stabilnosti i drugih pokazatelja makroekonomske stabilnosti, a da su opsežne mere podrške realnom sektoru mogle biti primenjene zahvaljujući postignutoj makroekonomskoj stabilnosti i odgovornoj ekonomskoj politici koja je vođena u prethodnih osam godina.\nGerila: Na društvenim mrežama su se pojavile fotografije novčanica koje su, kako izgleda, masovno štampane, što mnogi povezuju sa inflacijom 1993. godine. Da li je to tačna informacija i ukoliko jeste kolike su realne šanse za ponovnu inflaciju?\nNBS: Navodi da Narodna banka Srbije „masovno štampa“ novčanice i da bi to moglo da izazove rast inflacije potpuno su neosnovani.\nNaglašavamo da je štampanje pojedinih apoena novčanica uobičajen posao jer se novčanice troše, habaju i moraju se s vremenom zameniti novim, ali po pravilima koja važe za sve monetarno uređene zemlje. Dakle, činjenica da se u opticaju mogu pronaći određene količine novih novčanica posledica je istovremenog procesa isplata kvalitetnog novca, i obrade i povlačenja iz opticaja novčanica nepodobnih za opticaj.\nJedna od osnovnih funkcija i obaveza Narodne banke Srbije jeste da obezbedi adekvatan obim, kvaliteta i apoensku strukturu novčanica u opticaju. Narodna banka Srbije utvrđuje godišnji plan (po obimu i apoenskoj strukturi) za dodatnu izradu novčanica, radi zadovoljavanja redovnih potreba gotovinskog platnog prometa, radi zamene novčanica nepodobnih za opticaj i za rezervu u trezorima do narednog ciklusa dodatne izrade novčanica. Proces povlačenja iz opticaja i zamene novčanica nepodobnih za opticaj je kontinuiran.\nVažno je naglasiti da izrada novčanica radi zadovoljenja potreba gotovinskog platnog prometa i zamene novčanica nepodobnih za opticaj ne dovodi do rasta inflacije. Takođe, posebno ističemo da u narednom periodu ne očekujemo jačanje inflatornih pritisaka. Inflacija, prema poslednjim raspoloživim podacima za jun, na međugodišnjem nivou iznosi 1,6%, a prema našim projekcijama iz maja, oko tog nivoa će se kretati i u ovoj i narednoj godini, odnosno u donjoj polovini ciljanog raspona od 3±1,5%.\nGerila: Kako biste vi kao Narodna banka savetovali pojedinca da zaštiti porodicu od moguće ekonomske krize i kako da štedi u narednom periodu?\nNBS: Aktuelna kretanja u vezi sa pandemijom korona virusa otvaraju pitanja njenog trajanja i posledica, ne samo sa aspekta zdravstvene krize, već i šire, u pogledu ekonomskih efekata na privredu i građane.\nU uslovima pojačane neizvesnosti, posebno je važno donositi racionalne odluke u pogledu ulaganja i zaduživanja, na osnovu informacija kojima se raspolaže shodno datim okolnostima.\nUpravo u periodima krize dolazi do izražaja značaj štednje koja je, shodno individualnim mogućnostima, akumulirana u periodima stabilnosti i prosperiteta, da bi se u turbulentnim vremenima iskoristila kao „zlatna rezerva“ za prevazilaženje privremenih poteškoća. Narodna banka Srbije redovno ukazuje na značaj štednje. I pored svetske ekonomske krize i neizvesnosti izazvane virusom korona, u uslovima ostvarene makroekonomske stabilnosti, zahvaljujući pre svega održanoj stabilnosti cena i relativnoj stabilnosti kursa dinara prema evru, visokom nivou deviznih rezervi, smanjenju problematičnih kredita i fiskalnoj konsolidaciji, ali i merama koje je NBS u saradnji sa Vladom RS do sada preduzimala u cilju borbe protiv virusa korona, štednja je nastavila da raste dostižući nove rekordne iznose, pri čemu i dalje brže raste štednja u dinarima. Dinarska štednja je u periodu od juna 2013. godine do juna 2020. godine povećana preko četiri puta i polovinom 2020. godine dostigla je rekordnih 85,3 mlrd dinara, dok je rast devizne štednje nešto umereniji, ali konstantan – sa 8,4 milijarde evra u junu 2013. godine na 11,0 milijardi evra u junu 2020. godine. Ovi podaci o nepobitnom rastu štednje, uprkos smanjenju kamatnih stopa, pokazuju da stanovništvo ima poverenje u stabilnost domaće valute i sigurnost domaćeg finansijskog sistema, kao i da su se sve do sada donete odluke u pogledu očuvanja stabilnosti i sigurnosti finansijskog sistema pokazale opravdanim.\nNeposredno po izbijanju krize izazvane virusom COVID-19, NBS je donela set mera i time dala jasan signal finansijskom tržištu, privredi i građanima da će pružiti punu podršku domaćem finansijskom i celokupnom ekonomskom sistemu kako bi posledice širenja virusa bile svedene na minimum.\nSmanjenjem referentne kamatne stope, ubrizgavanjem dodatne dinarske i devizne likvidnosti po povoljnim kamatnim stopama, obezbeđenjem nesmetanog funkcionisanja sekundarnog tržišta dinarskih hartija od vrednosti, očuvanjem stabilnosti domaće valute, obezbeđenjem preventivne devizne linije sa ECB i drugim merama monetarne politike, sačuvane su monetarna i finansijska stabilnost u zemlji.\nOno što je dodatno važno sa aspekta građana je da je NBS u cilju zaštite stabilnosti i olakšanja položaja građana i privrede, uzimajući u obzir potencijalne poteškoće u otplati obaveza, propisala dozvoljeno odlaganje otplate obaveza dužnika (moratorijum) na period od 90 dana od uvođenja vanrednog stanja zbog pandemije. Osim toga, Izvršni odbor NBS je doneo odluku koja će omogućiti da banke odobravaju dinarske kredite u okviru Garantne šeme Republike Srbije po još povoljnijim uslovima. Očekujemo da ova mera dodatno podstakne kreditnu aktivnost banaka i doprinese oporavku ekonomije u kratkom roku i očuvanju zaposlenosti.


Energyobserver - SRBIJA / DRUŠTVO / NASLOVNE STRANE ZA UTORAK, 11. FEBRUAR 2020. GODINE\nALO - "Milo zabranio Sarapu i Marića", list piše o ukidanju nekoliko programa srpskih televizija u Crnoj Gori.\nBLIC - O protestima u Crnoj Gori zbog Zakona o slobodi veroispovesti "Narod odlučan da brani svetinje". Tekst o dodeli filmskih priznanja "Oskar za 'Parazita', 'Džokera' i Breda Pita".\nINFORMER - "Milo vladikama podmeće drogu i oružje", list piše o dešavanjima u Crnoj Gori.\nKURIR - "Izbacite ovog čoveka iz Skupštine", o incidentima koje je u Skupštini Srbije izazivao lider SRS Vojislav Šešelj.\nVEČERNJE NOVOSTI - "Oganj vere i ljubavi", o dodeli nagrade ovog lista u 57. akciji "Najplemenitiji podvig". U tekstu "Aleksandar će gledati u Nikolaja", list piše da će spomenik kralju Aleksandru Prvom Karadjordjeviću biti izmedju Starog i Novog dvora, okrenut ka spomeniku caru Nikolaju.\nDANAS - "Policija cenzurisala naslovnu stranu Politike", o tome da je naslovna strana ovog lista, u petak za subotu, promenjena i sa nje skinut naslov da "Sedište MUP-a čuva privatno obezbedjenje". Mladjan Djordjević, bivši savetnik predsednika Srbije Borisa Tadića, kaže "Nisam za guberniju već za neutralnost i EU".\nPOLITIKA - "Koliko je Milo važan za NATO", sa nadnaslovom može li Severnoatlantska alijansa da zaustavi litije."'Parazit' apsolutni pobednik na dodeli Oskara", o dodeli ovog priznanja.\nSRPSKI TELEGRAF - "Grigorije skida mantiju i ide na izbore", list piše o nagadjanjima ko će sve učestvovati na predstojećim izborima u Srbiji. / BETA.RS


Neke moje stvari - Blog: Stacionarni bicikl simulira Tur de Frans\nStacionarni bicikl simulira Tur de Frans\nNE MOŽE SVAKO DA VOZI TUR DE FRANS ali novi stacionarni bicikl opremljen savremenim tehnološkim rešenjima mogao bi da vam pruži osećaj koji je najbliži stvarnoj trci biciklista, naravno, pod uslovom da u sebi imate žicu gladijatora.\nDakle, za Alberta Kontadora u vama i uz bicikl koji je američki proizvođač ICON Health & Fitness iz Logana u Juti, proizveo u okviru svog brenda ProForm i prigodno nazvao Tur de Frans (ProForm Tour de France) moći ćete da osetite sve uspone i nizbrdice kao i nalete vetra s kojima moraju da se izbore momci koje ovih dana gledamo u živim prenosima iz Francuske.\nOvaj bicikl za koji kažu da je zvanični trenažni bicikl ove čuvene trke (Official Training Bike of Le Tour de France) ima ugrađenu bežičnu vezu i može automatski da skine s interneta bilo koju rutu na svetu zahvaljujući programima iFit.com i Google Maps. Koristeći geospecifične podatke ugrađene u Guglove mape bicikl automatski podešava nagnutost kako bi simulirao stvarne terenske uslove (uzbrdice i nizbrdice), dok funkcionalnost nazvana “Inteligentni otpor vetra” (Intelligent Wind Resistance) automatski podešava otpor u saglasnoti s vašom visinom i težinom.\nKonačni rezultat je odlična vežba bez saobraćajnih smetnji, rupa na drumu i lošeg vremena, bez konkurenata, iznenadnih padova i vožnje u gusto pakovanoj grupi, pod uslovom da ste voljni da olakšate novčanik za 1300 dolara. (M.V.)\nОбјавио Miloš Miladinović у 22:21:00


Haradinaj smenio srpsku funkcionerku zbog objave o NATO bombardovanju - Sputnjik Srbija\nHaradinaj smenio srpsku funkcionerku zbog objave o NATO bombardovanju\n13:09 25.03.2019 (osveženo 13:28 25.03.2019) Preuzmite kraći link\nZamenica ministra pravde Vesna Mikić iz Srpske liste smenjena je danas sa ove pozicije zbog objave na Fejsbuku o NATO bombardovanju.\nNakon što je juče na svom Fejsbuk profilu napisala da je NATO kampanja protiv SR Jugoslavije usledila nakon decenije borbe protiv albanskih terorista, te da je NATO izvršio namerni genocid, zamenica ministra pravde u Vladi Kosova, Vesna Mikić, razrešena je danas dužnosti.\n„Na današnji dan, pre tačno 20 godina nad jednom suverenom zemljom koja se deceniju borila protiv albanskog terorizma u okviru svojih granica, NATO je izvršio namerno planiran genocid“, objava je Mikićeve koja je bila povod za ovakvu odluku kosovskog premijera Ramuša Haradinaja, preneo je „Kossev“.\nPo objavljivanju ovog statusa, jedna od poslanica PDK u Skupštini Kosova, Ganimete Musliju, zatražila je od kosovskog premijera da je razreši dužnosti, što se i dogodilo na današnjoj sednici Vlade Kosova.\n„U Vladi i institucijama Republike Kosovo nema mesta za individualnost, bez obzira na etničku pripadnost, kao ni nipodaštavanje zajedničkih evro-atlantskih vrednosti. Posebno imajući u vidu da je država Kosovo stvorena upravo na ovim vrednostima. Izjava zamenice ministra u Ministarstvu pravde Vesne Mikić, po kojoj je NATO bombardovanje bilo genocid nad državom i srpskim narodom, neprihvatljiva je i predstavlja govor mržnje, koji je sankcionisan Ustavom i zakonom. Stoga sam danas razrešio dužnosti zamenicu ministra Mikić“, napisao je Haradinaj na Fejsbuku.\nMikićeva je druga funkcionerka Srpske liste u Vladi Kosova koja je ove godine razrešena dužnosti, pre nje je početkom februara smenjen i ministar poljoprivrede Nenad Rikalo.


Zvezda upisala i sedmu pobedu u ABA ligi\nKošarkaši Crvene zvezde pobedili su danas u gostima ekipu Olimpije sa ubedljivih 83:60 (22:23, 21:13, 22:13, 18:11), u utakmici sedmog kola ABA lige.\nNacrt izmena Ustava Srbije u oblasti pravosuđa prosleđen Venecijanskoj komisiji\nMinistarstvo pravde Srbije prosledilo je danas Venecijanskoj komisiji Nacrt izmene Ustava Srbije u oblasti pravosuđa.\nMihajlović: U 2016. realizacije projekata\nMinistar građevinarstva, saobraćaja i infrastrukture Zorana Mihajlović izjavila je danas na sastanku sa šefom Delegacije Evropske unije u Srbiji Majklom Devenportom da će 2016. biti godina realizacije projekata.\nMarinković: Srbija će još dinamičnije sprovoditi reforme\nPotpredsednik Skupštine Srbije Vladimir Marinković izjavio je na sastanku sa potpredsednikom Parlamentarne skupštine OEBS-a Georgijem Ceretelijem da će Srbija nastaviti još dinamičnije da sprovodi reforme kako bi postala ekonomski lider...\nEU: Otvaranje poglavlja ohrabriće vladu da ide u nove reforme\nŠef sektora za evropske integracije Delegacije EU u Beogradu Frejk Janmat izjavio je danas da će otvaranje pregovaračkih poglavlja Srbije sa Unijom pojačati procese koji su već predviđeni Sporazumom o stabilizaciji i pridruživanju (SSP),...\nPredrasude o neudatimm ženama u tridesetim\nBus plus: Putnik napao kontrolorku u autobusu 95\nNepoznati muškarac je danas oko 18 sati fizički napao kontrolorku Bus plusa K.S. u autobusu na liniji 95 u blizini stajališta Jovana Avakumovićam, saopštio je Bus plus.\nVujošević: Mečevi sa Cibonom uvek su bili derbi\nTrener košarkaša Partizana Duško Vujošević izjavio je danas da su utakmice sa zagrebačkom Cibonom uvek bile derbi, kao i da očekuje da će se videti da su njegovi igrači jače trenirali tokom pauze.


Rebić o Cvetkoviću: Niz nelogičnosti i laži - Sindikat novinara Srbije\nRebić o Cvetkoviću: Niz nelogičnosti i laži\nNovinar Stefan Cvetković izneo je niz nelogičnosti i laži, što dokumentuju sve analize i provere MUP-a i nadležnog tužilaštva u Vršcu, pre svega kroz dobijene DNK analize, pregled sigurnosnih kamera, ali i činjenicu da je "pao" na poligrafskom ispitivanju, rekao je direktor policije Vladimir Rebić.\n"Ako napomenemo ključni dokaz da na satu koji je nađen na licu mesta navodnog krivičnog dela ne postoji ničiji DNK osim Cvetkovićevog, a on je napomenuo da mu je sat skinut od strane lica koje nije koristilo rukavice, jasno je da je priča izmišljena i potpuno netačna", rekao je Rebić za Tanjug, nakon jučerašnje konferencije novinara Cvetkovića.\nPotvrdu da je priča nelogična, ukazuje direktor policije, pruža i rezultat poligrafskog ispitivanja, gde je Cvetković "pao" na pitanjima "da li je priču izmislio i da li je imao pomoć drugih lica".\nRebić je rekao i da nisu potvrđeni ni njegovi navodi da se u određenom vremenskom periodu kretao pojedinim ulicama Bele Crkve, jer pregledom kamera nije utvrđeno da se kretao tim ulicama, a nema ni navodnog vozila za koje je tvrdio da ga je pratilo.\nUz to, naglašava direktor policije, sporno je da nijedan građanin iz Bele Crkve nije potvrdio ono što je Cvetković izneo policiji, imajući u vidu da se navodni događaj desio u širem centru grada, koji je veoma prometan.\nU nizu nelogičnosti za Rebića je i činjenica koju je Cvetković spomenuo na današnjoj konferenciji za štampu, a to je da je kapu, koja bi mogla da bude ključni dokaz, sačuvao na sigurnom mestu i nije želeo da je preda policiji.\n"Logično je da, kada želite da se krivično delo nad vama rasvetli, ključne dokaze predate policiji. On je kapu sve dane držao na skrivenom mestu i praktično onemogućio da se uzmu potrebni DNK tragovi", ukazao je direktor policije.\nNa kraju, Rebić je rekao da je 90 odsto izlaganja Stefana Cvetkovića nelogično, a da je način na koji je događaj predstavio novinarima i javnosti komičan.\nDodao je i da je novinaru dato obezbeđenje, koje će ostati uz njega sve dok se ne otklone sve sumnje da postoje određene pretnje.\nRanije danas, tužilaštvo je saopštilo da materijalni dokazi i činjenice predstavljaju osnovanu sumnju da je Cvetković počinio krivično delo lažno prijavljivanje.


25 Jun 2018 Više\nZAVRŠENA PRVA FAZA LIGE NACIJA U ODBOJCI 2018: Srpski odbojkaši i odbojkašice na finalnom turniru, dame među favoritima\nSrpska odbojka nastavila je tradiciju dobrih rezultata i pored dosta problema sa povredama bitnih igrača u ovoj sezoni. Srbija će, uz Brazil i Ameriku, jedina imati predstavnika i na...pročitaj više.\n23 Jun 2018 Više\nATP 500 TURNIR KVINS LONDON 2018: Nole bolji od Šardija, za titulu protiv Čilića\nNovak Đoković plasirao se u svoje prvo finale u ovoj sezoni, pošto je u polufinalu "Kvinsa" nadigrao Francuza Žeremija Šardija - 7:6 (7:5), 6:4. U izuzetno teškom...pročitaj više.\n22 Jun 2018 Više\nATP 500 TURNIR KVINS LONDON 2018: Novak lako do polufinala\nNovak Đoković savladao je Adrijana Manarina - 7:5, 6:1 i tako izborio plasman među četiri najbolja tenisera na jednom od najprestižnijih turnira na travnatoj podlozi, ATP 500 kategorije,...pročitaj više.\n18 Jun 2018 Više\nSVETSKO FUDBALSKO PRVENSTVO U RUSIJI 2018: Evrogol Kolarova dovoljan za tri boda Srbije\nReprezentacija Srbije uspešno je startovala na Mundijalu u Rusiji, pošto je u uvodnom duelu bila bolja od Kostarike - 1:0 (0:0). Trener Mladen Krstajić odlučio se za sledeći sastav:...pročitaj više.\n17 Jun 2018 Više\nZAVRŠEN WTA HERTOGENBOŠ 2018: Prva titula u karijeri za Aleksandru Krunić, proboj u top 40 na svetskoj listi\nNajzad radosna vest za srpski tenis! Aleksandra Krunić je, potpuno neočekivano, slavila na WTA turniru u holandskom gradu Hertongenbošu. Aleksandra je u finalu savladala Belgijanku...pročitaj više.\nPRVA FAZA KOŠARKAŠKE EVROLIGE - 21. KOLO: Zvezda ubedljivo poražena u Vitoriji, odbrana očajna EVROPSKO PRVENSTVO ZA RUKOMETAŠICE U ŠVEDSKOJ: Prvi poraz Srbije, Nemice jače ATP 250 TURNIR U SAO PAOLU: Lajović bez prvog finala, Kuevas prejak ATP Masters Rim: Šardi šokirao Federera ROLAN GAROS - DRUGI DAN: Ubedljiva pobeda Viktora, Filip i Aleksandra poveli, pa stali ATP/WTA MASTERS SINSINATI: Novak i Jelena pobedili, Ana prošla dalje bez borbe protiv Venus SVETSKA LIGA ZA ODBOJKAŠE 2017: Izvanredan drugi vikend za Srbiju, tri pobede, revanš Belgijancima AUSTRALIJEN OPEN 2017 - PETI DAN: Jelena i Viktor ispali, Srbija ostala bez predstavnika u singlu ŽREB ZA OTVORENO PRVENSTVO FRANCUSKE U TENISU: Borba titana moguća već u četvrtfinalu ZAVRŠEN ATP/WTA MASTERS U RIMU: Novak poražen od Marija, Serena bolja od Medison Kiz Sukobi u Kijevu tokom protesta SVETSKA LIGA ZA ODBOJKAŠE: Srbija na finalnom turniru, pobeda nad Italijom za kraj US OPEN 2017 - DRUGO KOLO: Viktor i Aleksandra idu dalje, Janko nije mogao više SVETSKA GRUPA DEJVIS KUPA - ČETVRTFINALE: Srbija ubedljiva, maksimalne pobede Đokovića i Troickog AUSTRALIJEN OPEN - OSMI DAN: Đoković rutinski prošao Žila Milera, Venus bolja od Radvanske\nRASADNIK UKRASNIH SADNICA STANOJČIĆ VRNJAČKA BANJA


Prema podacima Agencije za rad i zapošljavanje (ARZ) BiH, pre šest godina bolji život u ovoj državi potražilo je 661, a za deset meseci lane 13.198 ljudi koji su u Sloveniji dobili radnu dozvolu.\nU međuvremenu, odnosno u proteklih šest godina, u ovu državu je, samo posredstvom ARZ, otišlo ukupno 33.107 radnika.\nU pomenutom šestogodišnjem periodu, takođe posredstvom ARZ, u Nemačku je otišlo ukupno 4.490 radnika sa završenom srednjom medicinskom školom.\nIpak, veći problem je što iz BiH sve češće i sve masovnije odlaze cele porodice. Neke procene pokazuju da je od 2013. do danas iz BiH otišlo preko 150.000 njenih građana.\nOkvirno, sa ovih prostora sidro godišnje digne između 35.000 i 40.000 ljudi.\nZbog nezavidne i neizvesne ekonomske i političke situacije ovde, te otvaranja tržišta rada u zemljama EU, pre svega Nemačke, ova godina mogla biti rekordna po broju onih koji će otići iz države, piše Srpskainfo.\nPoslednje istraživanje mobilnosti radne snage, koje je sproveo portal Posao.ba, pokazalo je da je 80 odsto ljudi spremno da ode iz BiH, a razlozi su bolji životni standard, ekonomska nesigurnost u zemlji u kojoj žive, kao i bolja plata.\nMiroslav Ž. (42), vozač iz Banjaluke, koji već dve godine živi i radi u Nemačkoj, kaže da se ne planira vratiti, sve dok se ne penzioniše.\n– Ovde mesečno zarađujem 2.000 evra, a u Banjaluci sam zarađivao 800 KM. Lane su mi se pridružili supruga i deca, a u međuvremenu su doselili i još neki članovi moje familije i nekoliko prijatelja – ističe naš sagovornik.\n– Posebno su deficitarni radnici koji imaju specijalistička znanja, a to su, pre svega, inženjeri, KV radnici, iskusni menadžeri – istakao je direktor ove agencije Miroslav Vukajlović, koji upozorava da će naše tržište rada, ali i društvo u celini, već u bliskoj budućnosti doživeti teške negativne posledice.


Olivera Jevtić: EP u Amsterdamu kao test pred Rio\nBeta\t 8. jula 2016. 18:10\nSrpska atletičarka Olivera Jevtić rekla je danas da joj nije važan plasman u polumaratonu na Evropskom prvenstvu u Amsterdamu i istakla da će joj ta trka polužiti kao priprema za Olimpijske igre u Rio de Žaneiru.\n“Što se tiče očekivanja u Amsterdamu, plasman mi nije važan, ne znam ko će sve trčati i sa kojim ambicijama, ali meni bi veoma bilo značajno da trčim bolje od sat i 13 minuta, to bi mi bio odličan pokazatelj pred Olimpijske igre u Riju”, rekla je Jevtić, prenosi Atletski savez Srbije.\nJevtić je navela da je zadovoljna trenutnom formom.\n“Nisam bila na završnim pripremama, ali sam bila na zimskim bazičnim pripremama u Keniji od 15. januara do 25. marta. Pripreme su protekle veoma uspešno, bez većih problema. Trenutnom formom sam veoma zadovoljna, imala sam dve kontrolne trke, kada sam pobedila u Kuli na 10.000 metara i na prvenstvu Srbije na 5.000 metara”, rekla je ona.\nPolumaraton je na programu poslednjeg dana Evropskog prvenstva, u nedelju od 9.30.


Brisel na velikom testu: Sprema li se kazna za opasnu albansku igru - Sputnjik Srbija\n09:45 07 Maj 2021\n18:46 22.11.2018 (osveženo 18:49 22.11.2018) Preuzmite kraći link\nZvaničnici EU oštro su reagovali povodom odluke Prištine da poveća takse na robe iz Srbije za 100 odsto. Ta mera mora biti što pre povučena, jer je u potpunoj suprotnosti sa pravilima CEFTA, ali i principima EU, ocenili su visoka predstavnica EU Federika Mogerini i Evropski komesar za pregovore o proširenju Johanes Han.\nCinična poruka EU: Obe strane da se uzdrže?!\nNakon njihove brze reakcije, oglasila se i portparolka EU Maja Kocijančič, sa nešto drugačijom, u najmanju ruku ciničnom porukom, da obe strane treba da se uzdrže od provokacija. Ona je ipak konstatovala da EU „jasno očekuje“ od kosovskih vlasti da povuku sporne mere.\nPredrag Rajić iz Centra za društvenu stabilnost kaže da osude nisu dovoljne. Brisel mora da kazni Prištinu, jer je u ovom trenutku sam kredibilitet unije stavljen na kocku, ocenjuje Rajić za Sputnjik.\n„CEFTA više neće imati nikakvog smisla, ukoliko se ostane samo na oštrim osudama, saopštenjima i porukama objavljenim na Tviteru. Brisel mora učiniti sve što je u njegovoj moći, a objektivno, jedino što može da učini, jedini instrument koji ima u rukama je primoravanje, odnosno sankcionisanje Prištine i pokretanje određenih mehanizama kako bi se tzv. Kosovo isključilo iz sporazuma CEFTA ili suočilo sa tom mogućnošću. U ovom zlu je u neku ruku i dobro što se ovo desilo, jer će sada definitivno svi u EU shvatiti s kim imaju posla, da za prištinske vlasti apsolutno ništa od onoga na šta su se obavezale ne predstavlja bilo kakav moralni ili pravno obavezujući format“, kaže Rajić.\nOsuda iz Moskve: Priština objavila trgovinski rat Beogradu, a gde je EU?\nNaš sagovornik dodaje da bi Brisel konačno mogao da shvati da su Albanci spremni na sve kako bi, pre svega, ostvarili svoje lične interese, odnosno interese njihovih političkih vođa. Albanska strana nije ispunila ono što je obećala Beogradu, ali ista ta obećanja dala je i Evropskoj uniji, podseća Rajić.\n„Oni su spermni da krše multilateralni ugovor samo kako bi određeni pojedinci, vođe političkih klanova među Albancima, na Kosovu ostvarili određenu korist. A od ovakvog poteza apsolutno nikakvu korist ne može da ima privreda na Kosovu i Metohiji, pogotovu ne tamošnji potrošači, bez obzira na nacionalnu pripadnost. Briselu ostaje samo da bude radikalan, a ukoliko ne bude, definitivno će pokazati da ne postoji apsolutno nikakav okvir za obuzdavanje potpuno nerazumnih poteza albanskih lidera na Kosmetu“, ističe Rajić.\nMeđutim, profesor Fakulteta političkih nauka Dragan Đukanović kaže da Evropska unija nema instrumente kojima bi mogla da pritisne albansku stranu.\n„Ona može samo da uslovi Kosovo daljim evropskim putem, odnosno da mu ne da ni status kandidata, koji oni očekuju i na taj način da stopira evrointegracije, ali ne mislim da mogu da preduzmu nekakvu konkretniju meru“, kaže on.\nKada je reč o Centralnoevrospkom ugovoru o slobodnoj trgovini, čije je Kosovo članica od 2006. godine, Đukanović kaže da ni tu ne postoji neka značajnija mogućnost da se utiče na albansku stranu da povuče skandalozne mere.\n„Sam taj mehanizam unutar CEFTA je toliko spor i dug da bi se mogla očekivati nekakva brza reakcija, a s druge strane, čini mi se da ne postoji ni mogućnost da Kosovo, i pored ovog grubog kršenja Sporazuma, bude isključeno iz tog multilateralnog aranžmana. Jednostavno, ne postoje ti mehanizmi unutar samog Sporazuma CEFTA“, kaže Đukanović.\nOn je, međutim, ipak optimista, jer smatra da trenutna situacija nikome ne odgovara, a ponajmanje saveznicima takozvanog Kosova.\n„Ipak se nadam da paradiplomatski kanali u ovom trenutku prilično jasno rade svoj posao i da će Evropska unija, ali i Sjedinjene Američke Države, definitivno morati da ukažu Vladi na Kosovu da je ovo što rade prilično neprihvatljivo i da moraju pod hitno ukinuti ove mere“, zaključuje Đukanović u razgovoru za Sputnjik.\nApsurd je utoliko veći, jer Kosovo trenutno predsedava CEFTA. Krajem januara, kada su po drugi put od ulaska u Sporazum preuzeli tu dužnost, obavezali su se na konstruktivnu saradnju.\nKao prvi strateški cilj za ovu godinu predstavljeno je olakšavanje slobodne trgovine roba, zatim harmonizacija CEFTA tržišta sa EU, stvaranje slobodnog regiona netarifnih barijera i rešavanje trgovinskih sporova. Kao četvrti prioritet postavljeno je olakšanje slobodne trgovine.\nDrama na Kosovu, Srbi strahuju da počinje najgori scenario\nDačić za Sputnjik: Upaljena je crvena lampica, Zapad da obuzda ludilo dok ne bude kasno\nparadiplomatija, stopiranje, mehanizmi, takse, izlazak, integracije, povećanje, pritisak, reagovanja, trgovina, CEFTA, EU, Predrag Rajić, Dragan Đukanović, Brisel, Priština, Kosovo i Metohija, Srbija


Petković: Beograd blokira laži iz Prištine, nikako dijalog i razgovor - Radio Kosovska Mitrovica\nPetković: Beograd blokira laži iz Prištine, nikako dijalog i razgovor\n22. April 2022, 14:50\nDirektor Kancelarije za Kosovo i Metohiju Petar Petković komentarisao je izjavu kosovske predsednice Vjose Osmani da Beograd blokira dijalog naglasivši da je Beograd tokom razgovora pokazao visok nivo fleksibilnosti i potrage za rešenjem.\n“Beograd učestvuje u svakoj rundi dijaloga u Briselu u najboljoj veri da je kompromis dve strane jedini put ka održivom rešenju i normalizaciji odnosa Beograda i Prištine, a nikako ucene i uslovljavanja koja prištinska strana pokušava da nametne” naveo je Petković.\nTako je bilo i tokom poslednje runde dijaloga u Briselu tokom koje je Priština pokušala da promeni i uslovi aktuelni sporazum o registarskim tablicama, ne nudeći nijedno konstruktivno rešenje, dodao je on.\nSa druge strane, navodi Petković, Beograd je pokazao visok nivo fleksibilnosti i potrage za rešenjem o registarskim tablicama koje bi bilo primenjivo u realnom životu, a ne u glavama albanskih političara.\n“Zato smo apsolutno spremni da nastavimo da razgovaramo i tragamo za kompromisnim rešenjem, držeći se sporazuma od 30. septembra, koji je i dalje u potpunosti na snazi, kao i režim stikera” stoji u saopštenju.\nZato bi Vjosa Osmani, uprkos istrajnoj želji da bude deo dijaloga, prvo morala da se o njegovom toku detaljno informiše, jer jedino što Beograd blokira su laži Prištine, nikako dijalog i razgovor, dodao je Petković.\n“Bilo bi korisno i da gospođa Osmani obnovi sva dosadašnja saopštenja, kako EU, tako i zemalja Kvinte, ali i najviših predstavnika SAD, koji nedvosmisleno potvrđuju da je Beograd konstruktivna strana u dijalogu i podsećaju Prištinu na više preuzetih, a neispunjenih obaveza iz tog procesa” istakao je.\nMeđu njima je svakako i odbijanje Prištine da devet godina formira Zajednicu srpskih opština, ali je lista dogovorenih, a neispunjenih obaveza Prištine podugačka, od pitanja nestalih, do nesprovođenja sporazuma iz oblasti energtike, slobode kretanja.\n“Jedini put ka miru i stabilnosti na prostoru Kosova i Metohije jeste formiranje Zajednice srpskih opština, a ne nekakav reciprocitet koji postoji samo u snovima albanskih političara” zaključio je direktor Kancelarije za Kosovo i Metohiju Petar Petković.


Kako se navodi, stavljanje pod nadzor gvinejskog fudbala, koje će se okončati najkasnije do 30. juna 2022. godine, "proizašlo je iz nekoliko nepravilnosti u izbornoj proceduri Saveza".\nFIFA je otkrila nepravilnosti i sukob interesa koji zauzimaju ključnu funkciju u izbornoj proceduri, ističe se.\nBuduća komisija za normalizaciju, čije će članove FIFA i Afrička fudbalska konfederacija imenovati što pre, moraće da se bavi aktuelnim poslovima i nadgleda izbor budućeg Izvršnog komiteta Saveza. Za fudbalski savez Čada, koji je Fifa suspendovala zbog mešanja vlasti u rad, a potom vratila sredinom oktobra, takođe je pitanje izbora novog Izvršnog komiteta.\nKomisija za normalizaciju, čiji će mandat prestati najkasnije do 15. novembra 2022. godine, moraće da definiše odnose Fudbalskog saveza Čada sa Ministarstvom sporta te zemlje, koje je raspustilo Savez i zauzelo njegove prostorije početkom godine, pre nego što je vratilo konktrolu predsedniku Saveza Moktaru Mahamudu.


Izvor: Mondo, 07.Jan.2019, 20:57 (ažurirano 02.Apr.2020.)\nPredsednik Srbije Aleksandar Vučić u intervjuu uglednom londonskom "Fajnenšel tajmsu" odbacio je višenedeljne proteste protiv njegove vlasti i pozvao opoziciju da traži vanredne izbore.\n"Treba da slušamo narod, ali nikada neću biti spreman da slušam >> Pročitaj celu vest na sajtu Mondo << političke lidere koji su uništili budućnost ove zemlje", rekao je Vučić.\nPredsednik Srbije, kojeg "Fajnenšel tajms" opisuje kao "reformisanog nacionalistu", rekao je da opoziciji "neće biti lako" da ga pobedi.\n"Oni su nervozni, ja sam zadovoljan: nema policije na ulicama, nema nerede, nema problema", rekao je on.\n"Fajnenšel tajms" navodi da hiljade građana Srbije na višenedeljnim protestima po snegu i temperaturama ispod nule protestuju zbog uticaja vlasti na medije i nasilja nad novinarima i opozicionim liderima.\nSEEbiz.eu: Vučić za FT: Neka opozicija traži izbore


Borelj: Ruske vlasti odgovorne za stanje Navaljnog\nŠef diplomatije Evropske unije Žosep Borelj ponovio je jutros poziv ruskim vlastima da obezbede adekvatnu zdravstvenu negu jednom od lidera opozicije Alekseju Navaljnom, koji se trenutno nalazi u zatvoru u Rusiji.\nPred početak neformalnih razgovora Saveta Evropske unije, Borelj je upozorio da se zdravstveno stanje Navaljnog pogoršava.\n"Izdali smo juče saopštenje u kojem u ime 27 država članica tražimo od ruskih vlasti da obezbede zdravstvenu negu Alekseju Navaljnom. Oni su odgovori za njegovu bezbednost i zdravstveno stanje", poručio je Borelj.\nOn je najavio da će prva tačka dnevnog reda na današnjoj video konferenciji...\nŠef diplomatije EU Žosep Borelj ponovio je poziv ruskim vlastima da obezbede adekvatnu zdravstvenu negu jednom od lidera opozicije Alekseju Navaljnom, koji se trenutno nalazi u zatvoru u Rusiji. . Pred početak neformalnih razgovora Saveta EU, Borelj je upozorio da se zdravstveno...


Lekari i farmaceuti ponovo u štrajku\nLekari u Srbiji počeli su još jedan štrajk, ovog puta zbog najavljenog smanjenja plata. Predstavnici vlasti za sada ne žele da razgovaraju sa sindikalcima pa bi protest mogao da potraje.\nČlanovi sindikata lekara i farmaceuta (SLFS) stupili su u štrajk u dvadeset zdravstvenih ustanova u Beogradu, kao i u bolnicama u Nišu, Kraljevu, Valjevu i Leskovcu.\nDragan Cvetić, predsednik SLFS, rekao je da su zaposleni u zdravstvu nezadovoljni novom vladinom uredbom koja od 1. jula predvidja smanjenje plata u tom sektoru za deset odsto.\n“Za nas je to neprihvatljivo. Pogotovu u ovom vremenu kada su plate inače male, kada je prosečna zarada u zdravstvu 40.000 dinara, i kada je prosečna plata lekara 65.000 dinara. Saopštenje Ministarstva zdravlja u kom se kaže da je to za opšte dobro lekara i pacijenata potpuno je neumesno. Posebno je loše i to što se nova mera, od celokupnog javnog sektora, primenjuje samo na zdravstvo.”\nDok lekari tvrde da će u štrajku biti sve dok ih na pregovore ne pozovu nadležni iz Ministarstva zdravlja, iz tog ministarstva poručili su da štrajkači pokušvaju da zaustave reforme zdravstvenog sistema.\nZorica Pavlović, pomoćnica ministra zdravlja, izjavila je za naš program da će uskoro uslediti sastanak sa sindikatima ali da nema prostora da se povuče uredba kojom se, kako je rekla, uvodi radni učinak kao element zarade.\n“Oni zdravstveni radnici koji ostvare prosek rada i kvaliteta rada ustanove u kojoj su zaposleni neće dobiti platu ni za dinar manju od one koju danas imaju. Čak ova uredba daje i priliku da oni koji rade iznad proseka dobiju mogućnost za povećanje zarade za deset odsto. Tako da smatramo da se ovom uredbom uvodi veći kvalitet rada u zdravstvenom sistemu.”\nDo nekog eventualnog kompromisa izmedju sindikalaca i vlasti u glavnom gradu su u štrajku su četiri kliničko-bolnička centra, veći domovi zdravlja, bolnica “Sveti Sava”, porodilište “Narodni front”, kao i pojedini zdravstveni centri širom Srbije.\nU beogradskoj bolnici za cerebrovaskularne bolesti “Sveti Sava”, u kojoj je na lečenju 260 teških bolesnika, poštuje se minimum rada, što znači da se primaju samo hitni slučajevi, dok su otkazane kontrole i dijagnostičke procedure koje nisu prioritetne.\nGradjani koji su došli u tu ustanovu na vratima su zatekli plakate sa obeveštenjem da je štrajk u toku.\nGrađani o štrajku lekara\nDoktorka Nevena Milovanović Kovačević, iz bolnice “Sveti Sava”, kaže za naš program da su lekari jednostavno bili prinudjeni na štrajk.\n“Može se desiti da nam i dalje smanjuju plate jer nema garancija da će se na ovome sve završiti. A inače je ogromno nezadovoljstvo lekara jer su u protekle četiri godine zarade u zdravstvu povećane za samo 8,7 posto, dok su pored toga dodatno obezvredjene inflacijom. Iako radimo vrlo težak i odgovoran posao koji zahteva veliko znanje uskoro bi većina nas mogla da se nadje na ivici egzistencije.”\nNekoliko sindikata najavilo je da će njihovi članovi, predvodjeni Sindikatom zaposlenih u zdravstvu, zbog lošeg materijalnog i socijalnog statusa uskoro protestovati ispred zgrade Vlade Srbije.


Njemačka štampa o otvorenom pismu Angele Merkel | Kiosk | DW | 30.12.2005\nNjemačka štampa o otvorenom pismu Angele Merkel\nNjemačka kancelarka Angela Merkel obratla se njemačkoj naciji putem otvorenog pisma. Objavljivanje ovog pisma u medijima je koštalo skoro tri miliona eura.\nLandshuter Zeitung ovako komentariše obraćanje Angele Merkel naciji.\nAngle Merkel nije bila zadovoljna time da se naciji obrati samo tradicionalnom čestitkom za Novu godinu. Ona je dodatno napisala otvoreno patriotsko pismo u kome od naroda traži da zajedno pokrenu Njemačku, ili piše: «Bićemo iznenadjeni time šta je sve moguće ako uložimo zajedničke napore.». Lijepo bi bilo kada bi vladajuća koalicija iznenadila gradjane konsekventnim reformama, posebno reformom poreskog sistema, ili smanjenjem birokratije što bi otvorilo mogućnnosti za nova radna mjesta. Poželjna bi bila i reforma zdravstvenog sistema koja bi dugročno riješila probleme tog sektora, umjesto da se traže rješenja koja drže vodu samo do kraja mandata pojedine vlade.\nPiše list Lendshuter Zeitung. U Abendzeitungu iz Minhena komentarišu cijenu koju je Angela Merkel platila kako bi pismo u vidu oglasa izašlo u dnevnim novinama.\nDa li baš tako moralo biti? Skoro tri miliona eura je Merkelov ured za odnose s javnošću izdvojio za objavljivanje jednog pisma. Gradjani bi tako trebalo da čitaju ono što su ionako prenijeli svi elektronski mediji. I dok je intervju koji je njemački predsjednik Köhler dao listu „Stern“ sadržavao konkretne prijedloge reformi, teško je ne napraviti kiselo lice kada se čitaju fraze Merkelove. Očekujemo novogodišnju čestitku kancelarke. nakon toga bi vlada, umjesto saopštenjima, trebalo da progovori konkretnim djelima.\nZaključuje novinar lista Abendzeitung. Troškove objavljivanja pisma Angele Merkel, kritikuje i list Fuldaer Zeitung.\nDa li to kancelarka nema dovoljno prilika da se obrati naciji tokom brojnih intervjua na televiziji i za novine? Da li je odista potrebna promotivna kampanja koja košta tri miliona eura?Neki političari očito još uvijek vjeruju kako novac ne treba trošiti za opšte dobro, nego ga bacaju kroz prozor pokretanjem reklamne kampanje u kojoj se ne kaže ništa novo. Valjda će nas Angela Merkel ubuduće poštedjeti ovakvih iznenadjenja.\nPiše u listu Fuldaer Zeitung.


Bratunac: sutra protest zbog neprocesuiranja ratnih zločinaca\nčetvrtak, 13 februar 2014 16:41\nBratunac - Opštinski odbori Srpske radikalne stranke „Dr Vojislav Šešelj“ iz Bratunca i Srebrenice najavili su da će sutra u Bratuncu organizovati mirni protestni skup na kojem će biti iskazano nezadovoljstvo srpskog naroda radom Tužilaštva i Suda BiH.\n„Neprihvatljivo je i nedopustivo da bošnjački stranački lideri i funkcioneri organizuju prijeme u prostorijama institucija BiH i javno štite osumnjičene za ratne zločine iz svog naroda kao što su Naser Orić i ostali za kojima je Tužilaštvo Srbije raspisalo potjernice, rugajući se tako zakonima i srpskim žrtvama“, rekao je predsjednik bratunačkih radikala Vojin Pavlović.\nOn je istakao da bez obzira na odnos bošnjačkih funkcionera prema sunarodnicima koji su počinili zločine, oni moraju odgovarati.\n„Insistiramo da Tužilaštvo i Sud BiH postupaju po optužnicama i međunarodnim potjernicama i da procesuiraju počinioce zločina nad Srbima ili da te institucije budu ukinute. One godinama rade pristrasno, na štetu Srba, što je potvrdio i Međunarodni sud za ljudska prava u Strazburu, ocijenivši da su Srbi osuđivani na duge robije prema nevažećem zakonu“, rekao je Pavlović.\nPrema njegovim riječima, Tužilaštvo BiH godinama prikriva predmete, opstruiše istrage i ne podiže optužnice protiv Bošnjaka koji su mučili, masakrirali i ubijali nedužne srpske civile i zarobljene borce u selima oko Bratunca, Srebrenice i u samoj Srebrenici gdje se još traže desetine Srba nestalih u posljednjem ratu.\nProtestno okupljanje građana predviđeno je za 12.00 časova.


Haradinaj: Ne priznajem ovaj sud - BIGportal.ba\n29 Septembra, 2020 30 Septembra, 2020 0110\nPotpredsednika Udruženja veterana OVK Nasim Haradinaj, osumjničen za zastrašivanje svedoka, izjavio je danas da ne priznaje Specijalizovana veća Kosova za sud.\nOn se tvrdio da im je mandat istekao u avgustu ove godine, a njegov branilac je tražio da bude odmah pušten iz pritvora.\n“Ne priznajem ovaj sud i vaš rad. Verujem da je u avgustu već istekao rok od pet godina za mandat ovog suda”, rekao je Haradinaj sudiji za prethodni postupak na sedinici na koj je upoznat sa razlozima za hapšenje.\nOn je napomenuoo da je Udruženje prikupilo više do 10.000 potpisa gradjana Kosova koji se protive tom sudu.\n“Za ovaj sud krivimo političare naše zemlje koji su zbog svojih džepova dozvolili da se on osnuje. Sve i ako me osudite na kaznu od 500.000 evra, ne možete promeniti ni moje ni mišljenje mojih ljudi o ovom sudu, naveo je Haradinaj pošto mu je sudija dozvolio da se slobodno obrati bez izjašnjenja o krivici.\nPrethodno je na sednici Specijalizovano tužilaštvo Kosova saopštilo da ubrzano radi na tome da optužnica protiv potpredsednika Haradinaja bude podneta u najkraćem mogućem roku.\nSa druge strane, Haradinajev branilac, holadnski advokat Van Martens, naveo je da je odbrana od suda podneskom tražila da odmah odbaci sve optužbe protiv njega i da ga pusti iz pritvora. Martnes je ukazao da se Haradinaj ne tereti za ratne zločine, zbog kojih krivičnih dela je osnovan taj sud, te da ovaj sud nije nadležan da ga procesuira.\nTužilaštvo je ukazalao da pre podizanja optužnice, predstoji niz istražnih koraka koji se sada preduzimaju. “Sada smo u postupku prikupljanja informacija od brojnih svedoka koji su našoj kancelariji preneli da se osećaju uplašeno, zbog čega je Haradinaj i uhapšen. Obavezujemo se da će ovaj postupak biti ekspeditivan i brz”, rekla je pomoćnica tužioca Džeka Smita. Haradinaj nije imao primedbe na tretman prilikom hapšenja i boravak u pritvoru, napominjući da “ne prihvata hapšenje”.\nNa pitanje sudije koje mu je zanimanje, odgovorio je da je pravnik i da vodi upravu za snabdevanje vodom u opštini Glodjan, a trenutno je i potpredsednik veterana OVK.\nRekao je takodje da mu je albanski jezik, ali da razume i druge jezike. Sudija je upozorio da je ovo prvo pojavljivanje pred sudom, a ne sudjenje jer Haradinaj nije optužen, te da je svrha ove sednice da utvrdi da li je osumnjičeni obavešten zašto je uhapšen i da ima pravo na branioca.\nPravo na osporavanje hapšenja Haradinaj će, prema rečima sudije, imati u narednom periodu. Haradinaj je na pitanje sudije da li se čuo sa porodicom, rekao da je njegova porodica za to saznala iz medija, a da je one uspeo da se čuje sa njima četri dana kasnije, odnosno sinoć.\n“Nije mi ranije pružena prilika za kontakt, pošto su brojevi telefona bili u mom telefonskom aparatu koji je zaplenjen prilikom hapšenja, pa tražio sam da pokupe brojeve iz mog telefonskog aparata”, rekao je Haradinaj, napominjući da smatra da to nije bilo namerno, već da jednostavno nije moglo pre. Sudija je objasnio Haradinaju da on ne može da se brani sam jer se nalazi u pritvoru, kao i da ima pravo da mu sud postavi branioca po službenoj dužnosti, ukoliko nema novca za angažovanog advokata.\nHaradinaj je u sudnici sedeo sa maskom na licu, a pored njega i sudije za prethodni postupak tu su bili i predstavnici tužilaštva na čelu sa glavnim tužiocem Džekom Smitom, predstavnici sekretarijata i njegov branilac Vans Martens, advokat iz Holandije.\nNa sednicu je doveden iz pritvorske jedinice u Hagu u koju je smešten nakon izručenja sa Kosova u petak. U nalogu za hapšenje navodi se da je Haradinaj držao konferencije za novinare 7, 16. i 22. septembra gde je delio ili na drugi način učinio dostupnim medijima tajne i poverljive informacije i dokumenta koja su u vezi sa radom Specijalizovanog tužioca Kosova, gde je takodje imenovao pojedine (potencijalne) svedoke i dao informacije u vezi sa njihovim prebivalištem i drugim ličnim podacima.\nNa isti način je potencijalne svedoke izložio opasnosti po njihovu bezbednost, a sve u cilju odmazde zbog njihovog istinitog svedočenja pred istražiteljima tužilaštva. Haradinaj se tereti i za krivično delo povrede tajnosti postupka objavljivanjem infomarcija iz istrage i imena potencijalnih svedoka. U pritvoru u Hagu će biti zbog opasnosti da bi mogao da pobegne, da bi morao da ometa predstojeće krivične posutpke koji će se voditi pred Specjalizvanim većima protiv pripadnika OVK, kao i da će nastaviti da ponavlja krivična dela za koja se već sumnjiči.\nOn je uhapšen u petak na Kosovu, a nešto ranije stog uhapšen je i Hisni Gucati, šef Udruženja veterana OVK nakon čega su obojica izručeni Hagu. Gucati se tereti za ista krivična dela, a Specijalizovani tužilac je pre nekoliko dana poručio da će procesuirati sve koji su ometali istragu i zastrašivali žrtve i svedoke u predstojećm postupcima. Privodjenje Gucatija sudiji za prethodni postupak zakazano je za četvrtak. (Kraj) mlj/


BG aerodrom nudi posao učenicima Vazduhoplovne akademije\nTanjug 18. aprila 2022. 11:53\nBEOGRAD – Aerodrom „Nikola Tesla“ nudi zaposlenje najboljim učenicima Vazduhoplovne akademije u Beogradu.\nTim beogradskog aerodroma predstavio je prošle sedmice učenicima završne godine Vazduhoplovne akademije profile poslova na „Nikoli Tesli“ uz detaljnije opise njihovih zaduženja i uslova rada, kako bi se mladi informisali o mogućnostima koje su im na raspolaganju nakon završene ove srednje škole.\nKako su saopštili iz Vazduhoplovne akademije, maturantima je upućen i ostvoren poziv za posao onima koji se odluče za ovaj karijerni pravac, prenosi portal Tango Six.\nKoncesionar i operater beogradskog aerodroma kompanija Belgrade Airport održali su prezentaciju o mogućnostima zapošljavanja ucenicima Vazduhoplovne akademije, koju je predstavila vođa tima za akviziciju talenata beogradske vazdušne luke Tiana Darijević.\nPrisustvovala je i pomoćnica ministra obrazovanja za dualno obrazovanje Gabrijela Grujić i pomoćnik direktora Vazduhoplovne akademije Srđan Čokorilo.\nSrednja škola Vazduhoplovne akademije trenutno školuje nekoliko profila koji mogu očekivati zaposlenje na civilnim aerodromima, podsećaju iz ove institucije.\nTo su tehničar vadzušnog saobraćaja, tehnicar vazdušnog saobraćaja za bezbednost, tehnicar za bezbednost informaciono-komunikacionih sistema u vazdušnom saobraćaju i tehničar vazdušnog saobraćaja za spasavanje.\nPomoćnik direktora Vazduhoplovne akademije Srđan Čokorilo rekao je da su đaci te srednje škole već dobro upoznati sa mnoštvom poslova koje su im na raspolaganju na našem najvećem aerodormu, budući da je većina njih već imala priliku da prođe kroz praktičnu nastavu na „Nikoli Tesli“.\n„Ova prezentacija sledeći je korak dugogodišnje saradnje Vazduhoplovne akademije i kompanije Belgrade Airport prema kojoj će zainteresovanim đacima biti ponudeno zaposlenje. Time je kroz dualni model obrazovanja đacima Vazduhoplovne akademije praktično garantovano zaposlenje po završetku naše škole, ukoliko požele da se bave profilima poslova zastupljenim na aerodromu“, kazao je on.\nPomoćnica ministra prosvete za dualno obrazovanje Gabrijela Grujić rekala je da prezentacija kojoj su đaci Akademije prisustvovali predstavljaja uspeh platforme dualnog obrazovanja.\n„Ova platforma je u sebi, na vreme, umrežila teorijska i praktična znanja. Njom doprinosimo višem nivou samopouzdanja mladih ljudi koji sada vide da njihovo znanje vredi, da najveće kompanije iz oblasti vazduhoplovne industrije, kao što je Belgrade Airport, dolaze da im ponude posao“, objanila je Grujić.\nPodsetila je da je saradnja Vazduhoplovne akademije sa domaćom vazduhoplovnom industrijom proširena i na nemačku kompaniju MTU koja će u našoj zemlji uskoro otvoriti svoje postrojenje za reparaciju mlaznih motora.\nPrema njenim rečima, sistem dualnog obrazovanja donosi savremene obrazovne programe, ali i obuke što je, pored MTU-a, prepoznala i najveća evropska vazduhoplovna kompanija Erbas sa kojom je nedavno potpisan i Memorandum o saradnji.\nIstakla je da Vazduhoplovna akademija svojim đacima nudi i integrisano srednje i visoko obrazovanje na istom mestu, posebno uz eksternu bazu aerodroma u Vršcu gde se dodatno osigurava kvalitet stečenih kompetencija za vreme formalnog obrazovanja, odnosno umreženost znanja, veština, sposobnosti i stavova.


Njemačka: Usvojena odluka o produžetku važenja pravila o useljavanju nekvalifikovane radne snage do 2023. godine - Radio Brčko distrikta BiH\nPočetna/BiH/Njemačka: Usvojena odluka o produžetku važenja pravila o useljavanju nekvalifikovane radne snage do 2023. godine\nNjemačka: Usvojena odluka o produžetku važenja pravila o useljavanju nekvalifikovane radne snage do 2023. godine\nRadio Brčko28.08.2020. - 10:53\nNjemačka vlada usvojila je odluku o produžetku važenja pravila o useljavanju nekvalifikovane radne snage sa Zapadnog Balkana do 2023. godine.\nTime se omogućuje građanima Srbije, Bosne i Hercegovine, Kosova, Albanije, Sjeverne Makedonije i Crne Gore da, nezavisno od formalnih kvalifikacija za zapošljavanje, doputuju u Njemačku, objavljeno je na sajtu Ministarstva za rad i socijalna pitanja Nemačke.\nNovina je uvođenje kvote od 25.000 radnika sa Balkana godišnje.\n– Produženje pravila o Zapadnom Balkanu za tri godine je dobro za njemačku privredu. Pojedine branše kao što je građevinarstvo i dalje bilježe ekspanziju i trebaju im radnici. Nedostatak stručnog kadra ne smije u ovim branšama da zakoči rast – rekao je ministar za rad Hubertus Hajl.\nOn je dodao da se dolazak kvalifikovane radne snage omogućuje ako nema dovoljno takve radne snage u Njemačkoj ili EU.\nStaro pravilo je na snazi do kraja 2020. a od stupanja na snagu 2016. pokazalo se kao veoma korišćen način legalne radne migracije.\n– I rezultati procjene Instituta za istraživanja tržišta rada su pozitivni. Pokazalo se da je 58 odsto radnika iz zemalja Zapadnog Balkana na nivou stručne kvalifikovane radne snage ili višem – navodi se na sajtu Ministarstva.\nOdluku o novom pravilu treba da usvoji gornji dom njemačkog parlamenta, Bunderat gdje je na dnevnom redu 9. oktobra.\nPo usvajanju u Bundesratu odluka stupa na snagu 1. januara 2021. godine.\nNekvalifikovana radna snaga Produžetak Rad u Njemačkoj Useljavanje\nМеђународни дан слободе приступа информацијама\nОсумњичени негирао умијешаност у обарање малезијског авиона\nТрамп: Зауставићемо борбе између Јерменије и Азербејџана\nBh. državljani će moći u Sloveniju s negativnim testom, ali samo ako je načinjen u EU


ISEP – Informacioni sistem za evidenciju projekata\nISEP - Informacioni sistem za evidenciju projekata\tISEP je softverski sistem za evidenciju podataka o projektima uključujući dokumente i multimedijalne sadržaje. Podeljen je u dve osnovne celine koje se odnose na marketing I klijentske projekte.\nKorisnicima je na raspolaganju mogućnost širokog unosa meta podataka o projektima, kao I dodavanje dokumenata i multimedijalnih sadržaja koji su kategorisani prema vrstama dokumenata.\nSistem poseduje viši nivo privilegija I upravljanja podacima preko workflow sistema koji je ugradjen u ISEP, dodatnih ovlašćenja na nivou pojedinačnih grupa podataka razlikujući javne I tajne podatke, kao I nivoe vidljivosti podataka željenim nivoima organizacionih celina ili posebnih kompanija, pri čemu je sve navedeno uključeno preko ugrađenih funkcionalnosti koje se odnose na objavljivanje podataka.\nSistem je projektno definisan I realizovan za pokrivanje potreba velikih I organizaciono najsloženijih kompanija kao što su holding sistemi, pri čemu navedena svojstva nisu ograničenja za rad u malim kompanijama.\nPodaci koji se nađu u okviru ISEP sistema, pored osnovne namene koja je elektronsko skladište podataka, mogu se iskoristiti od strane menadžmenta I rukovodioca kompanija za detaljne analize poslovanja, pripreme tendera, kao I izvoz podataka ka BI izveštavanju...


CIA Albancima šalje oružje radi preuzimanja sjevera Kosova? - Televizija K3\nŠipovljaninu zbog obljube djevoj…\nSimo Savičić iz Šipova osuđen je danas u…\nPresječen lanac trgovine drogom:…\nU okviru velike međunarodne operativne akcije kojom je…\nSAD razmatraju povlačenje svojih…\nPrištinska Gazeta ekspres piše da SAD razmatraju mogućnost…\nNOVOSTI TV K3 – 20.02.2020.\nIstočno Sarajevo: Sastanak Dodika sa Srbima na funkcijama u BiH (VIDEO)\nDodik: Sjedište SDA u Sarajevu je srpska zgrada (VIDEO)\nBanja Luka: NSRS odbila Vukanovićevu Deklaraciju o Srbima u Crnoj Gori (VIDEO)\nBrod sa kontejnerom punim najnovijeg naoružanja za potrebe opremanja takozvane kosovske vojske trenutno je na putu preko Atlantika do luke Drač u Albaniji, odakle će opasni tovar biti odvezen do baza kosovskih bezbjednosnih snaga, pišu “Večernje novosti”, pozivajući se na podatke do kojih su došle srpske bezbjednosne službe.\nKako objašnjava list, “ovaj konspirativni aranžman je u sklopu sumornog scenarija Prištine o preuzimanju kontrole nad sjevernim dijelom pokrajine”.\nOsim toga, ističu “Novosti”, srpski operativci su došli do informacija da je kosovska tajna služba u južnom dijelu Kosovske Mitrovice podelila automatske puške nekima od bivših i aktuelnih saradnika, kao i drugim osobama iz “državnih institucija” koji su obučeni da ih koriste.\n“Ova paklena igra koju iza zavese vodi Amerika, uklapa se u planove prištinske vlasti koja nemerava da 14. decembra, kršeći sve sporazume, osnuje “vojsku Kosova”, navodi list.\nNavodno je i ideja za uvođenje dodatnih taksi na robu iz centralne Srbije, tvrde “Novosti”, došla upravo iz Vašingtona.\n“Oni su preko Tačija i njegovog ministra Endrija Šalje u kosovskoj vladi, predložili uvođenje taksa, kako bi isprovocirali Haradinaja da preduzme još radikalnije mjere”, rekao je neimenovani izvor za beogradski list.\nKako je objasnio, to bi trebalo da izazove reakciju Beograda i da dovede do ograničenog sukoba na sjeveru KiM.\n“Zbog toga Priština traži da Kfor pojača prisustvo na sjeveru i da hermetički zatvori “granicu” prema centralnoj Srbiji, navodno u cilju sprečavanja šverca robe”, rekao je neimenovani izvor.\n“Novosti” dodaju i da Priština namjerava da, u slučaju eventualnog pogrošanja bezbjednosne situacije zbog otpora Srba, izvrši kompletnu blokadu sjevera KiM i da uz pomoć Kfora zatvori administrativne prelaze Brnjak i Jarinje.


Popović sa učenicima i profesorima Muzičke škole\nUčenici Muzičke škole „Stevan Mokranjac“ iz Lapljeg Sela ostvarili su veliki uspeh. U konkurenciji od oko 60 muzičkih škola iz čitave Srbije, osvojili su dve druge i jednu treću nagradu na takmičenjima u Knjaževcu, Sremskoj Mitrovici i Novom Sadu.\nFilip Marković, učenik četvrtog razreda, osvojio je drugu nagradu za piano na 62. Republičkom festivalu muzičkih i baletskih škola Srbije i 11. Međunarodnom pijanističkom takmičenju u Novom Sadu.\nSava Zdravković, učenik četvrtog razreda, je u klasi harmonika osovjio treću nagradu na 62. Republičkom festivalu muzičkih i balteskih škola Srbije, dok je Milena Dimitrijević učenica drugog razreda osvojila drugu nagradu na 6. Festivalu pijanizma u Sremskoj Mitrovici.\nMladim muzičarima, njihovim mentorima i direktoru škole na postignutim rezultatima i uspešnom predstvljanju opštine Gračanica čestitao je predsednik Srđan Popović.\n„Ovo je veliki uspeh za Muzičku školu, ali i opštinu Gračanica. Opštinska uprava i odeljenje za obrazovanje će i narednom periodu pomagati rad Muzičke škole i ulagati u mlade takmičare i učenike koji rezultatima ne promovišu samo sebe i svoje škole, veći i opštinu Gračanica“, kazao je Popović.\n„Imamo puno talentovane dece, svi rade vredno, jer ovo nije nešto što može da se sakrije, a na kraju školske na završnom koncertu to se i čuje. Ove godine imaćemo nastup u okviru Vidovdanskih svečanosti“, kaže direkotr Andrija Jović.\nJedan od nagrađenih učenika, harmonikaš Sava Zdravković prezadovoljan je postignutim rezultatom. „Na takmičenju obavezna kompozicija bila je valcer, dok sam kao drugu izveo „Đavolčiće“. Puno mi znači nagrada jer je konkurencija bila jaka, mogao sam i bolje, ali sam bio previše umoran zato što sam dan pre takmičenja bio na ekskurziji“, kaže Sava.\nNa postignutim rezultatima učenicima i profesorima Muzičke škole čestitala je i direktorica obrazovanja Brankica Nićić.\nSL:Uzalud su strane službe uložile novac da sruše Srpsku listu 139


- To je najveći poziv do sada vredan 6,5 milijardi dinara. Poljoprivrednici mogu da podnose zahteve za sve ono što povećava vrednost njihovog gazdinstva: objekte, protivgradne mreže, hladnjače, mezanizaciju, priključne mašine, skladišta za žitarice... rekla je Petrovićeva.\n- Mogu da nabavljaju sve što im je potrebno da pospeše i razvijaju svoju proizvodnju, istakla je direktorka Uprave za agrarna plaćanja.\nPrecizirala je da je maksimalan iznos podsticaja po jednom gazdinstvu 700.000 evra, a za proizvođače mesa do milion evra.\n- Ovim iznosima finansira se do 60 procenata ukupne vrednosti investicije, a ukoliko se radi o maldim poljoprivrednicima onda 65 odsto, rekla je Petrovićeva.\nDirektorka Uprave je nepomenula da postoje određena ograničenja u pogledu veličine gazdinstva da bi moglo da se kvalifikuje za dobijanje podsticaja iz IPARD programa.\n- Kada je reč o proizvodnji jagodičastog voće to je od dva hektara pa naviše, kad se radi o ostalim vrstama voća od pet do 100 hektara, s tim da u sektoru voćarstva to može biti i grinfildf inversticija, odnosno da krenu od nabavke sadnica i ukoliko to tada nisu imali ovakvu vrstu proizvodnje, navela je Petrovićeva.\n- Mi prvi put očekujemo da u seprembru, kada skupimo sve aplikacije, počnemo sa isplatama 50 odsto avansa, kako bismo omogućili poljoprivrednicima da što brže završe svoju investiciju i kako ne bi morali da razmišljaju o kompletnom iznosu sreštava za tu investiciju. U momentu odobravanja projekta oni će se izjašnjavati da li žele taj avans. Ukoliko žele, dostaviće nam bankarsku garanciju. Nakon završetka investicije isplaćujemo ostatak novca, objasnila je direktorka Uprave za agrarna plaćanja.\nPetrovićeva je napomenula da preostalih 40 odsto novca za finansiranje investicije, poljoprivrednik obezbeđuje iz sopstvenih sredstava ili iz kredita.\nDo 50 odsto novca unapred\nMinistar Nedimović za Tanjug pominje novinu u okviru tog konkursa, a to je da će se odobravati avansno plaćanje od 50 odsto.\nNaveo je da će to umnogome doprineti brzini realizacije investicija u srpsku poljoprivredu.\n- Kad dobiješ rešenje, dobićeš 50 odsto unapred, pa kad realizuješ preostalih 50 odsto, rekao je Nedimović.\nProšle godine odobreno je 320 zahteva, pre dve godine svega 20, a sredstva Evropske unije iz IPARD programa proizvodači u Srbiji su koristili za nabavku traktora, modernizaciju opreme za preradu i pakovanje, izgradnju objekata i razvoj seoskog turizma.


Pristup Posebnom informacionom sistemu Agencije za privredne registre, kojim se obezbeđuje jedinstven postupak unosa, kontrole, potpisivanja i dostavljanja izveštaja za statističke potrebe i finansijskih izveštaja sa propisanom dokumentacijom za 2015. godinu počeo je sa radom 1. februara 2016. godine. Prema poslednjim podacima, zaključno sa petkom (5. februar 2016. godine), APR je primila 556 izveštaja za 2015. godinu.\nZakon o računovodstvu("Sl. glasnik RS", br. 62/2013) obavezuje sva pravna lica i preduzetnike koji vode dvojno knjigovodstvo da izveštaje za statističke potrebe, kao i finansijske izveštaje i propisanu dokumentaciju za 2015. godinu, dostavljaju Agenciji, isključivo u elektronskom obliku, primenom Posebnog informacionog sistema Agencije, potpisane kvalifikovanim elektronskim potpisom zakonskog zastupnika.\nZa neblagovremeno podneti finansijski izveštaj plaća se naknada uvećana za 3.000 dinara. Za nepodnošenje finansijskog izveštaja sledi prijava za privredni prestup.\nPrema procenama, kvalifikovani elektronski sertifikat moraće do kraja februara da pribavi oko 155.000 zakonskih zastupnika, odnosno direktora privrednih subjekata.\nMeđutim, podaci Ministarstva trgovine, turizma i telekomunikacija govore da tek 50.000-60.000 korisnika ima kvalifikovani elektronski sertifikat. To bi značilo da bi do kraja februaru 2016. godine sertifikaciona tela trebalo da izdaju između 80-90 hiljada sertifikata.\n- Do sada je ukupan broj izdatih, aktivnih, kvalifikovanih elektronskih sertifikata (KES) u svim sertifikacionim telima, dostigao broj 160.000. Zbog novih elektronskih servisa, predaja završnih računa za mala i srednja preduzeća, e-građevinske dozvole, procena je, krajem prošle godine bila, da će do kraja februara biti oko 155.000 novih korisnika, s tim da oko 50.000 – 60.000 hiljada korisnika već ima kvalifikovani elektronski sertifikat. To bi značlo da u januaru i februaru ove godine sertifikaciona tela treba da izdaju između 80-90 hiljada KES - objasnio je pomoćnik ministra za informaciono društvo, Sava Savić.\nOn kaže da je trenutno izuzetno povećan broj zahteva za izdavanje kvalifikovanog elektronskog sertifikata primetan u svim sertifikacionim telima.\n- Međutim primećeno je i da je taj broj zahteva manji nego što je očekivano, pa se pretpostavlja da će najveći broj zahteva za izdavanjem elektronskog sertifikata pristići poslednjih nedelja februara, što će verovatno stvoriti dodatni pritisak na sertifikaciona tela - objašnjava Savić.\nKako do elektronskog potpisa?\nKvalifikovani elektronski potpis izdaju sertifikaciona tela iz Ministarstva unutrašnjih poslova Republike Srbije, Ministarstva odbrane, Javnog preduzeća "Pošta Srbije‟, Privredne komore Srbije, preduzeća "Halcom" i "E - Smart Systems – ESS CA".\nKorisnici, pri porudžbini sertifikata, imaju dve opcije: za fizička i za pravna lica. Obe vrste sertifikata se mogu koristiti na svim portalima države, kao i na portalu Agencije za privredne registre, za predavanje godišnjih finansijskih izveštaja.\nIzvor: eKapija, Marija Kambić, 08.02.2016.


U Vranju bukti korona, zaražavanje u okviru porodice - JuGmedia\nPrema poslednjim podacima Gradskog štaba za vanredne situacije, na kovid 19 testirano je 248 osoba sa teritorije Pčinjskog okruga, a analize su pokazale da je 79 osoba zaraženo korona virusom. Od ovog broja 65 je iz Vranja, čak, 26 više nego dan ranije, po 4 su iz Preševa i Surdulice, 3 iz Vladičinog Hana, 2 iz Trgovišta i jedan iz Bujanovca.\nU kovid ambulanti ATD tokom jučerašnjeg dana obavljena su 124 pregleda, od čega je 86 prvih. Takođe, urađena su tri PCR i 96 antigenskih testova, od kojih su 64 pozitivna na koronavirus.\nBroj novoobolelih u Vranju raste iz dana u dana, ali ovo je prvi put u četvrtom talasu veliki skok, što zbunjuje i epidemiologe.\n„Prema dostupnim podacima, reč je o zaražavanju u okviru porodica. Kod nas još nije potvrđeno prisustvo delta soja iako smo slali uzorke, ali lično mislim da je reč o tom soju s obzirom na brzinu zaražavanja kada jedna osoba zarazi 7 do 8 drugih osoba“, kaže za JuGmediu epidemiolog ZZJZ Vranje Slađan Stanković i dodaje da situacija veoma zabrinjava.\nNajveći broj obolelih je do 49 godina – 16. Od 30 do 39 ih je 11, i isto toliko od 50 do 59 godina.\nInače, u kovid bolnici ZC Vranje hospitalizovana su 82 pacijenta pozitivna na koronavirus, četiri više od prethodnog dana, 81 je sa upalom pluća, 46 na kiseoniku. Na bolničko lečenje primljeno je 7 pacijenata, a jedan je transportovan za Kruševac.


Predsednica Vlade Republike Srbije Ana Brnabić boraviće u poseti Sjedinjenim Američkim Državama (SAD) od 23. do 26. jula, što će biti njena prva poseta toj zemlji u svojstvu predsednice Vlade.\nU saopštenju Vlade Srbije se najavljuje da će Brnabić u Njujorku i Vašingtonu imati više susreta sa zvaničnicima SAD, kao i sa predstavnicima međunarodnih institucija i kompanija koje imaju sedište u toj zemlji, a susrešće se i sa predstavnicima naučne i poslovne zajednice.\nBrnabić će se u Vašingtonu sastati sa kongresmenima Tedom Poeom i Emanuelom Kliverom, kopredsedavajućima srpskom Kokusu.\nPremijerka će razgovarati i sa senatorom Džejmsom Rišom, kao i sa senatorom Ronom Džonsonom, predsedavajućim Potkomitetu za Evropu u američkom Senatu i senatorom Tomom Kotonom, članom Vojnog komiteta Senata.\nPredsednica Vlade će u Vašingtonu imati izlaganje u Međunarodnom republikanskom institutu, dok će se u Njujorku sresti sa članovima Ist-Vest Instituta.\nTakođe, Brnabić će u Njujorku posetiti Tesla naučni centar, neprofitnu nevladinu organizaciju koja je nedavno uključena u registar istorijskih mesta države Njujork. Ova organizacija promoviše obrazovanje i nauku i formirana je sa ciljem razvoja regionalnog naučno-tehnološkog centra na Long Ajlendu. Ovaj centar otkupio je imanje na kome se nalazi Teslina laboratorija.\nPremijerka će se sastati u Njujorku i sa predstavnicima Udruženja srpskih preduzetnika, koje su osnovali preduzetnici srpskog porekla 2016. godine u Kaliforniji, kako bi podržali srpske startap kompanije širom sveta. Ovo udruženje trenutno ima pet ogranaka – u San Francisku, Njujorku, Los Anđelesu, Beogradu i Novom Sadu.\nPacoli kivan zbog izjave Ane Brnabić, piše protestnu notu


Sportske.net - Granit Džaka: ''Bilo mi je pomalo bizarno...''\nGranit Džaka: ''Bilo mi je pomalo bizarno...''\nSelektor Švajcarske Vladimir Petković ocenio je danas da su se njegovi fudbaleri bolje kontrolisali emocije od Albanaca u prvom kolu Evropskog prvenstva i dodao da je nervoza bila usmerena u pravom smeru.\n"Bolje smo se kontrolisali emocije. Našu negativnu i nervoznu energiju smo usmerili u pravom smeru. Mislim da smo igrali mnogo bolje od Albanije u prvih 20 minuta nego što smo ti činili kasnije tokom meča. U početku smo diktirali tempo, dok smo im posle dopustili da se razigraju i da nam prede. I kada smo imali igrača više nismo baš najbolje kontrolisali situaciju, iako smo propustili nekoliko dobrih prilika", rekao je Petković.\nSelektor Albanije Đani di Bjazi rekao je da njegova ekipa nije imala sreće na utakmici protiv Švajcarske.\n"Bilo je potrebno da dobro počnemo utakmicu, ali to se nije desilo. Podlegli smo pritisku u prvih 20 minuta, a onda smo dobili i crveni karton, što je dodatno otežalo situaciju. To je uz crveni karton jedan od ključnih razloga za poraz. Imali smo neke prilike, ali ih nismo iskoristili, nedostajalo nam je sreće", rekao je Di Bjazi.\nReprezentativac Švajcarkse Granit Džaka, čiji brat Tauljant nastupa za Albaniju, rekao je da je današnja utakmica veoma posebna za njegovu porodicu.\n"Bila je ovo utakmica za ponos naše porodice, ali istovremeno mi je bilo malo čudno. Albanija je imala sjajnu podršku, došli su u velikom broju, meni je sve bilo pomalo bizarno", rekao je Granit Džaka.


IZNENAĐENJE Na Marsu pronađena sonda izgubljena pre 11 godina\nBritanska svemirska agencija saopštila je danas da je na površini Marsa pronađena sonda Bigl 2 kojoj se pre 11 godina izgubio svaki trag.\nFotografije visoke rezolucije, snimljene iz orbite, pokazuju da je Bigl 2 ostao noštećen. Robot je bio sastavljen iz više rasklopljivih delova, "latica", od koji se jedan deo otvorio.\n- S obzirom da se sonda nije u potpunosti rasklopila, nije postojao način da se uspostavi kontakt s njom - objasnio je za BBC prof Mark Sims sa Univerziteta u Lesteru i menadžer misije Bigl.\nOn je rekao da je radijska antena ostala zaglavljena ispod solarnih panela i naveo da se o uzroku neuspeha misije može samo špekulisati, ali da je moguće, a to se i najverovatnije desilo, da je sonda jako odskočila prilikom ateriranja što je izazvalo iskrivljenje njene strukture.\nBritanska sonda je trebalo da nakon šestomesečnog putovanja sleti na Mars 25. decembra 2003. Ali, čim ju je orbiter Mars Ekspreš odbacio 19. decembra, sonda je nestala sa radara. Proglašena je definitivno izgubljenom 6. februara 2004.\nEvropska sonda Mars Ekspres, prva evropska misija na Marsu, lansirana je 2. juna 2003. iz baze u Bajkonuru, u Kazahstanu.\nGeneralni direktor Evropske svemirske agencije (ESA) Žan Žak Dorden izjavio je da "ono što je pre 11 godina delovalo kao neuspeh izgleda nije bio potpuni promašaj, jer je ipak bilo prizemljenja".\nMisija ESA sastojala se od orbitera koji je poleteo sa sedam instrumenata za detekciju i posmatranje i sondom Bigl 2 opremljenom bušilicom koja imala zadatak da sa dva metra dubine uzme uzorke marsovskog tla.\nOrbiter Mars Ekspres je započeo svoja naučna posmatranja kao predviđeno, u januaru 2004, proučavanjem atmosfere, strukture i geologije crvene planete.


Nejmaru je bio nuđen 'ugovor sa Đavolom' - Sportske.net\nNejmaru je bio nuđen 'ugovor sa Đavolom'\nOtac brazilskog fudbalera potvrdio je ove spekulacije.\nHoće li Barselona ostati bez trenera?Ovo su Barsini uslovi za Njukasl i TotenhemFinalisti Lige šampiona u borbi za HrvataDalje ruke od Jarmolenka - Potpisao je novi ugovor!Marsijal i Poketino su najbolji u septembru\nPo njegovom priznanju, Mančester Junajted je preko leta 'vrbovao' fudbalera Barselone.\nU avgustu su se pojavile informacije da bi brazilski reprezentativac mogao da se preseli na 'Teatar snova', ali je to delovalo kao jedna od spekulacija. Ipak, njegovo otac je potvrdio da je engleski velikan poslao ponudu, ali da Barselona nije htela da čuje da se odrekne svoje zvezde.\n"Ponuda je stigla na Kamp Nou, ali je uprava katalonskog kluba bez razmišljanja odbila, uz obrazloženje da on ne može da napusti klub ni po koju cenu", rekao je Nejmar Senior za brazilske medije.\nLuj Van Gal je zbog nemogućnosti da dovede Nejmara, sve karte bacio na dovođenje Antoana Marsijala, a pre toga je na 'Old Traford' stigao jedan od najtalentovanijih holandskih fudbalera Memfis Depaj.\nNejmar iza sebe ima sjajnu sezonu u dresu španskog šampiona, u kojoj je postigao 39 golova u svim takmičenjima.


02. 06. 2015. Svečanu zakletvu položio 331 pripadnik MUP-a\nU Centru za osnovnu policijsku obuku u Sremskoj Kamenici, svečanu zakletvu položio je danas 331 novi pripadnik Ministarstva unutrašnjih poslova, Policijske uprave u Novom Sadu, koji će svoju dužnost obavljati na području jednog od najvećih okruga u Republici Srbiji.\nDržavni sekretar Ministarstva unutrašnjih poslova Milosav Miličković, čestitajući novim policijskim službenicima, istakao je da svoju dužnost moraju obavljati u skladu sa zakonom, etičkim kodeksom i rečima svečane zakletve koju su izgovorili.\nNaša je odlučna namera da, u najvišem mogućem stepenu, ispunimo svoju zakonsku funkciju i društvenu ulogu. Da se beskompromisno borimo sa svim vidovima kriminala, zaštitimo lični integritet i imovinu naših sugrađana i da vratimo poverenje u policiju, koja je jedan od stubova stabilnosti države i garant njene bezbednosti, ali i bezbednosti svakog našeg građanina“, naglasio je Miličković.\nUkazavši da će policajci koji su danas položili zakletvu raditi u Policijskoj upravi Novi Sad, Miličković je naglasio da je to dokaz da je Ministarstvo prepoznalo i uvažilo potrebe građana Južnobačkog okruga i posebno, Novog Sada, kao drugog po veličini grada u zemlji.\n„U skladu sa tim potrebama, opredelili smo dve klase polaznika Centra za osnovnu policijsku obuku za rad u Policijskoj upravi u Novom Sadu“, rekao je Miličković i dodao da je ovakvo opredeljenje Ministarstva deo strategije njegovog razvoja i tekućih reformi.\nPrema njegovim rečim, jedan od najvažnijih ciljeva reformi je približavanje policije građanima i neposredniji kontakt sa njima, brojnije i kvalitetnije prisustvo policije na ulicama, značajnije učešće u staranju o bezbednosti lokalne zajednice.\nIstakavši da Ministarstvo unutrašnjih poslova, poslednjih meseci intenzivno radi na jačanju svih svojih kapaciteta, Miličković je naveo da se otvaraju nove policijske stanice i ispostave, tamo gde situacija to nalaže, uz uvažavanje stavova i mišljenja građana.\nJedan od takvih primera, kako je naveo je i aktuelno osposobljavanje Policijske ispostave Novo naselje u Novom Sadu, koja će, kako je rekao, u najskorije vreme, zaživeti u svom punom kapacitetu.\nDirektor policije Milorad Veljović, poželevši dobrodošlicu najmlađim kolegama, istakao je da je ovo veliki događaj za Policijsku upravu u Novom Sadu, koja nije imala dovoljno ljudi, zbog čega je Ministarstvo unutrašnjih poslova, prošle godine, u dva navrata uputilo ispomoć tom gradu iz drugih policijskih uprava.\n„Policijska uprava u Novom Sadu je za Ministarstvo jedna od najvažnijih i naš je interes da se o bezbednosti građana stara dovoljan broj ljudi“, rekao je Veljović. Ukazavši da Ministarstvo kroz reforme uvodi princip karijernog napredovanja, direktor policije je istakao da će to omogućiti školovanim policajcima, sa dovoljno znanja i iskustva, da zauzmu odgovorna mesta u službi.\nNačelnik Policijske uprave Novi Sad Siniša Radaković istakao je da je na području koji pokriva ta policijska uprava počinjeno 11 odsto manje krivičnih dela nego u istom periodu prošle godine.\n„Broj dela počinjenih od nepoznatih učinilaca smanjen je za šest stotina, a broj učinilaca, uhvaćenih na delu, desetostruko je povećan“, precizirao je Radaković i dodao da je značajno smanjen broj imovinskih krivičnih dela, pogovotovo onih sa elementima nasilja.\nPrema njegovim rečima, broj razbojništava manji je za 32 odsto nego u prva četiri meseca 2014 godina, a broj teških krađa i krađa smanjen je za preko 22 odsto.\nRadaković je ukazao da je više od dvostruko povećan broj procesuiranih izvršilaca krivičnih dela iz oblasti narkomanije i da je zaplenjeno oko 25 odsto više narkotika, što, kako je naveo, rečito govori o odlučnosti policije da se obračuna sa ovim vidom kriminala.


G-Drive Racing - NIS Petrol i Gazprom\nPočetna / Brendovi / G-Drive / G-Drive Racing\nG-Drive Racing tim\nG-Drive Racing sportski tim se takmiči na svetskim trkama izdržljivosti koristeći G-Drive gorivo tokom priprema i testiranja, što omogućava proveru motornih karakteristika vozila u ekstremnim uslovima.\nO G-Drive Racing timu najbolje govore mnogobrojne titule, a naročito višegodišnja učešća na najpoznatijoj svetskoj trci izdržljivosti u Le Manu, gde motor radi 24 časa neprekidno.\nNaš tim se takmiči u LMP2 kategoriji WEC (World Endurance Championship), ELMS (European Le Mans Series) i ALMS (Asian Le Mans Series) trka izdržljivosti i u ovim takmičenjima beleži velike uspehe.\nG-Drive Racing tim je aktuelni šampion ALMS serije, a sezonu 2020 je završio na trećem mestu u generalnom plasmanu ELMS serije.\nOd 2016. godine, G-Drive Racing tim je osvojio tri uzastopne titule ELMS šampionata, ispisujući svoje ime u istoriji ovog sporta i učvršćujući svoj status jednog od vodećih sportskih timova na svetu.\nPredstavljamo vam naše šampione:\nUpoznajte i naš bolid, Aurus 01 koji krasi moć, čista snaga i savršen dizajn.


Gujon poslao moćnu poruku Srbiji: “Nikada neću odustati od pomoći Srbima sa Kosova!”\nSeptembar 13, 2018 Septembar 13, 2018 admin 0 Comments\nBEOGRAD – Francuski humanitarac Arno Gujon poručio je danas da neće odustati od Kosova i Metohije i da će se žaliti na odluku da mu se na neodređeno vreme zabrani ulazak na KiM.\n“Imam zvanično osam dana, svakako da ću da se žalim, da koristim sve legalne procese koje imam na raspolaganju i da kucam na sva vrata međunarodnih organizacija, misija, kako na KiM, tako i u Beogradu. Počeli smo da objavljujemo i u Francuskoj šta se dogodilo. Ne mogu da se pomirim sa tim da više neću moći da upalim sveću u Visokim Dečanima, gde sam se krstio, da neću moci da vidim svoje prijatelje, kumove”, rekao je Gujon.\n“Kad sam na prelazu Merdar dao srpsku ličnu kartu cariniku, on je rekao izađi iz auta i naredio policajcu da me privede i stavi mi lisice. Međutim, taj policajac, pošto je bio Srbin, nije hteo da mi stavi lisice, i onda su me odveli u njihove prostorije, gde su me ispitivali i pretrsali tri sata, i data mi zabrana ulaska na KiM, bez obrazloženja, na neodređeno vreme”, rekao je Gujon.\nMeđutim, kako je naveo, to je bila ekipa kosovske obaveštajne službe, koja ga je ispitivala ne samo o humanitarnom radu, nego i o člancima u francuskom listu “Figaro” o nehumanim uslovima u kojima žive Srbi, Goranci, Romi na KiM, i o dokumentarcu na francuskoj televiziji o kršenju ljudskih prava i teškom životu.\n“Oni su mi rekli ‘pošto ti prljaš nas u Francukoj mi ćemo da uprljamo tebe, tvoju ličnost, porodicu, imidž, na svaki mogući način, preko svih mogućih kanala”, rekao je Gujon.\nKako je dodao, kada vam neko iz obaveštajne službe to kaže, nije svejedno, “može da preplaši coveka”.\nGujon je naglasio da je dobio moralnu podršku od mnogih ljudi, među kojima su predsednice Vlade Srbije, direktor Kancelarije za KiM, igumana manastira Visoki decani, vladika Teodosije…\n“Humanitarna pomoć na KiM je preko potrebna. Vidimo da se oni ne zadovoljavaju time da hapse i privode Srbe na KiM, nego su počeli da privode one koji pomažu Srbima i koji žive u lošim uslovima i koji o tome govore na zapadu”, rekao je Gujon.\n“To je kao da su zabranili jednom lekaru da ude u bolnicu. Ako ne mogu da uđem na KiM, to znači da ne mogu više da pomognem… Nadam se, imam veru i snagu, volju, iako sam sada potresen i tužan, necu odustati i nastaviću ovu borbu jer to je borba za istinu i pravdu za sve ljude koji žive na Kosovu i Metohiji”, poručio je Gujon.\n← Nezapamćen blam srpske voditeljke postao hit na internetu! Odgovor mladog genijalca svi prepričavaju!\nMilioni na Marakani – ovo je Zvezdin ukupan dug: Delije ovo je najradosniji dan →\nOvo je Srbin koji je nastradao danas u avionskoj nesreći: Bio je uključen u rešavanje kriznih situacija na bliskom istoku\nDoktorka Stojković napustila mesto predsednika GI za neobaveznu vakcinaciju


Mađarska neće na Evroviziju jer je događaj "previše gej" – Tračara\nMađarska neće na Evroviziju jer je događaj „previše gej“\npiše Tracara.com 30. 11. 2019., 00:05\nMađarska ove godine neće učestvovati na Pesmi Evrovizije zbog navodne povezanosti tog takmičenja sa LGBTQ kulturom, piše britanski The Guardian pozivajući se na izvore u mađarskojh nacionalnoj televiziji MTVA.\nMTVA, međutim, nije navela konkretne razloge odustajanja od učešća na Evrosongu, već je u saopštenju poručila da će umesto toga „direktno podržati vrednu muzičku produkciju mađarskih pop talenata“.\nMađarski portal „Indeks“ takođe je naveo da je razlog za povlačenje to što je Pesma Evrovizije „previše gej“, ali je predstavnik vlade Viktora Orbana odlučno demantovao te navode nazivajući ih lažnim vestima.\nBritanski mediji, međutim, ističu da je mađarski TV komentator Andraš Benčik, komentarišući odluku MTVA, Evrosong nazvao „homoseksualnom flotilom“.\n„Pozdravljam odluku, i iz perspektive mentalnog zdravlja, da Mađarska ne učestvuje u homoseksualnoj flotili na koju se svelo ovo međunarodno muzičko takmičenje. Mnogi mladi ljudi su mislili da je to nešto za mlađe od 18 godina, ali se na tom događaju ukus publike uništava vrištećim transvestitima i bradatim ženama“, naveo je Benčik.\nPrethodna vest Pevači završili u zatvoru zbog silovanja\nNaredna vest Dnevni horoskop za subotu, 30. novembar 2019. godine


Fejsbuk je još pre dve godine obećao da će se žustrije obračunati sa dezinformacijama o vakcini protiv boginja tako što im neće ostavljati mesta u „njuzfidu“ niti će preporučivati slične grupe. Međutim, Fejsbukov Instagram je nastavio sa politikom dozvoljavanja antivakserima da šire svoje teorije do kojih je mogao da dođe svako ko bi pretraživao reč „vakcine“.\n„Da bismo pobedili ovu pandemiju, moramo da pobedimo paralelnu pandemiju nepoverenja“, rekao je Frančesko Roka, predsednik Međunarodne federacije Crvenog krsta i Crvenog polumeseca.\nBruk Mekvir, profesor komunikacija sa Univerziteta Južna Karolina koja se bavi dezinformacijama o vakcinama na društvenim mrežama, očekuje da će broj protivnika vakcina porasti i to će biti „veliki problem“.\n„Brzina kojom se vakcine razvijaju brine ljude, a činjenica da ne postoji nikakva istorija iza ove vakcine znači da će ljudi biti uplašeni i nesigurni. Moguće je da će biti skloniji da poveruju dezinformacijama zbog toga“, rekla je ona.\nAntivakserski postovi, međutim, i dalje stižu do publike. Izveštaj Centra za borbu protiv digitalne mržnje iz jula pokazao je da su protivnici vakcinacije prikupili veliku bazu sledbenika, oko 58 miliona, mahom u SAD, ali i u Britaniji, Kanadi i Australiji. U izveštaju se navodi da su napori društvenih mreža da zaustave širenje dezinformacija „apsolutno minimalni“.\n„Dozvoljavamo sadržaj koji se bavi studijama i testiranjem vakcina protiv kovida 19, ali ćemo uklanjati tvrdnje da postoji bezbedna i efikasna vakcina protiv kovida 19 sve dok svetske zdravstvene vlasti odobravaju takvu vakcinu“, rekao je portparol Fejsbuka. „Takođe, odbijamo da postavimo reklame koje pozivaju ljude da se ne vakcinišu“.\nPortparol Tvitera rekao je da kompanija još uvek radi na svojoj politici i planovima uoči pojave „medicinski odobrene vakcine“. Od 2018. godine, kompanija upozorava korisnike da se, kada je reč o vakcinama, obrate zvaničnim institucijama.\nKada je reč o spotovima koji se tiču pandemije – bez obzira na to da li su dezinformacija ili ne – TikTok na njih stavlja natpis „Saznajte činjenice o Kovidu-19“ koji korisnika vodi do haba proverenih informacija koje stižu od Svetske zdravstvene organizacije.


Kontrola izlaska - Milica Jovanović - Peščanik\nUz razne božićne poruke o miru, redu i napretku, vlasti su građanima Srbije juče uputile i jednu posebno ohrabrujuću: „Nema razloga za paniku“. Autor poslanice, predsednik komisije za praćenje bezviznog režima reagovao je u poslednji čas: u četvrtak 9. januara stupa na snagu „suspenzivna klauzula“, mehanizam kojim se uvodi mogućnost suspenzije popularnog belog šengena po znatno kraćoj proceduri od uobičajenog prolaznog vremena briselske birokratije. Drugim rečima, svaka od članica Evropske unije moći će da zatraži privremeno uvođenje viza za zemlje iz kojih je povećan priliv „lažnih azilanata“, a Srbija je upravo jedna od država zbog kojih je mehanizam i osmišljen.\nKlauzula je početkom septembra usvojena većinom glasova u evropskom parlamentu, a primenjivaće se ukoliko se proceni da je broj ilegalnih imigranata iz određene zemlje postao pretnja „javnom redu“ i bezbednosti pojedine članice ili čitave Unije.\nI jesenas se govorilo da ne treba paničiti jer je stvar pod kontrolom, kao uostalom i u ranijim prilikama kada su iz Brisela stizale opomene zbog zloupotrebe procedure razmatranja zahteva za azil, koje u pojedinim zemljama mogu da potraju i duže od šest meseci, dok se za to vreme tražiocima isplaćuje izdašna naknada. Procene govore da oko dvadeset hiljada građana Srbije svake godine krene u potragu za ovom vrstom privremenog smeštaja u nekoj od srećnijih zemalja – i mada se tvrdi da je broj tražilaca azila sa zapadnog Balkana znatno manji nego ranijih godina, najčešće destinacije „lažnih“ azilanata i dalje su Nemačka, Švedska, Belgija, Švajcarska i Luksemburg.\nNeumoljiva evropska birokratija već godinama zahteva od Srbije da reši ovaj problem, pa je početkom 2011. formirana komisija za praćenje bezviznog režima sa Evorpskom unijom, sa zadatkom „da razmatra pitanja koja se odnose na povećanje broja lažnih azilanata u zemljama EU koji dolaze sa teritorije Republike Srbije“. Iste godine je posebnom uredbom, a „radi zaštite interesa Republike Srbije i njenih građana“, službenicima granične policije omogućeno da, osim pasoša, kandidatima za prelazak državne granice zatraže i dokaze o svrsi putovanja (hotelske rezervacije, turističke vaučere, garantno pismo, putno osiguranje, povratnu kartu i slično), dokaze o posedovanju dovoljno sredstava za izdržavanje za vreme boravka u državama članicama Evropske unije – i „druge dokaze“.\nOva uredba o „dužnostima lica koje prelazi državnu granicu“ i dalje je na snazi, uprkos upozorenjima organizacija za ljudska prava da takva vrsta kontrole opasno zadire u ustavne slobode građana te da zabrane i kažnjavanja ne mogu biti održivo rešenje. Rumunija je 2002. pod sličnim pritiskom iz Brisela svoj sistem readmisije dopunila i kažnjavanjem vraćenih građana, ali je program ubrzo ukinut. Kritičari ovakvih rešenja u Srbiji nezvanično konstatuju da je uredba puki administrativni privid, iza koga se kriju već uhodane prakse rasnog profajlinga na granici, s obzirom da najveći procenat „lažnih“ azilanata sa srpskim pasošem čine Romi i Albanci.\nKako bilo, država smatra pohvalnim da je do danas na osnovu „rigoroznije“ kontrole granica navodno već 6.500 građana Srbije sprečeno da otputuje iz zemlje. Tvrdi se i da je zahvaljujući novoj proceduri tokom 2013. broj „lažnih“ azilanata smanjen za 10 odsto u odnosu na prethodnu godinu. Brisel, međutim, čeka svoje statističke podatke, pa se tokom januara očekuju i prve ozbiljne procene ima li zapravo mesta panici.\nLjudskim pravima ne idu na ruku ni antiimigrantski sentimenti u samoj Evropskoj uniji koji su sa posebnim žarom obnovljeni uoči 1. januara, kada je prestala da važi sedmogodišnja diskriminatorna mera protiv građana Rumunije i Bugarske, odnosno restrikcije prava na rad u pojedinim zemljama Unije. Razloga za blagotvorno preusmeravanje besa osiromašenih glasača Nemačke ili Belgije ima sasvim dovoljno, a grebanje za socijalnu pomoć ukazalo se kao najzgodnije u društvima koja su očuvala osetljivost za politički nekorektne stavove. Slična pouka stoji i u osnovi drame o „lažnim“ azilantima, imigrantima koji potragu za boljim životom – ili bilo kakvom održivom egzistencijom – vode pod okriljem procedura za zaštitu od progona. Tako je prvog dana nove 2014. godine na jednom od londonskih aerodroma na koji pretežno sleću putnici sa istočnih rubova Unije, nekoliko lokalnih političara u pratnji tabloidnih jedinica za dizanje moralne panike upriličilo čitav cirkus od dočeka prvog aviona iz Rumunije. Kada je sleteo, ispostavilo se da je avion poluprazan, a da su putnici dugogodišnji stanovnici ili državljani Britanije na povratku sa prazničnog odmora.\nOvdašnji tabloidi su izgleda bili na vreme pravilno instruirani, pa će 9. januar po svemu sudeći osvanuti bez histeričnih naslova. Umirujuće reči uputio je i izvestilac Evropskog parlamenta za Srbiju Jelko Kacin, koji je naveo da Srbiji ne preti direktna opasnost od ponovnog uvođenja šengenskih viza, ali i da je neophodno raditi na „poboljšanju životnog standarda socijalno ugroženih grupa i na suzbijanju trafikinga“.\nNisu objavljeni podaci o procentu „lažnih“ azilanata iz Srbije koji su legalno prešli granicu i onih koji su do zapadne Evrope stigli ilegalnim putem – falsifikovanjem putnih isprava ili tzv. humanim švercom; procenjuje se da migranti najčešće imaju uredne pasoše i da su i sami žrtve zloupotreba. Organizatori „azilantskih“ tura posao prave na lažnim obećanjima koja dobro naplaćuju, ali vesti o borbi protiv ove vrste kriminala zasad nema. Kao ni izveštaja o rigoroznom nadzoru rada granične policije.\nAUDIO – Vladimir Petronijević iz Grupe 484 govori o razlozima mogućeg ukidanja bezviznog režima Srbije sa EU.


U BiH sumnjaju da iza ovog "vrućeg krompira" stoji Slovenija, u Ljubljani tvrde da oni nisu prava adresa za te tvrdnje, a Hrvati spekulišu da iza svega stoji Srbija i Mađarska.\nTako je hrvatski Jutarnji list juče objavio, pozivajući se na izvore u Ljubljani, da "svakako postoji mogućnost" da je reč o politici iza koje stoje mađarski premijer Viktor Orban i predsednik Srbije Aleksandar Vučić.\nTaj neimenovani izvor tvrdi da su preko Janše njime želeli da upozore EU da su nužni radikalni potezi kako bi se brzo rešila postojeća kriza na Zapadnom Balkanu, i ponudili rešenje koje bi "maksimalno išlo u prilog Beogradu".\nU Ljubljani, kako tvrde, smatraju da se predsednik Slovenije Borut Pahor u taj okvir uklapa savršeno jer sa Janšom ima dobre odnose još od 2004. godine kad je bio sklon da uđe u prvu njegovu vladu, ali ga je u tome zaustavila stranka, socijaldemokrati.\nU medijima je takođe objavljeno da plan ima podršku Hrvatske i Mađarske, ali su u Zagrebu demantovali i ustvrdili da "Hrvatska nikako nije upletena u ovaj slučaj".\nCela pometnja počela je kada je predsednik Slovenije Borut Pahor pitao rukovodstvo BiH da li mogu mirno da se raziđu.\nŽeljko Komšić, član Predsedništva BiH, potvrdio je da im je Pahor tokom službenog boravka u BiH rekao da su sve češći glasovi u Evropi da treba dovršiti raspad Jugoslavije i da je posle toga otvoreno pitao:\nU BiH je to izazvalo sumnje da Slovenija stoji iza svega, zbog čega su početkom nedelje pozvali ambasadorka Slovenije Zoricu Bukinac, kako bi se službeno izjasnila o ovom nezvaničnom dokumentu.\nEvo koja rešenja nudi slovenački nezvanični dokument:\nUjedinjenje Kosova i Albanije. "Na Kosovu se 95 posto stanovništva želi ujediniti s izvornom albanskom nacijom. Slična je situacija i u Albaniji. Granica između Albanije (članice NATO-a) i Kosova praktično ne postoji. Srpski deo Kosova dobio bi poseban status - po uzoru na Južni Tirol"\nUjedinjenje većine teritorije Republike Srpske sa Srbijom. "Srpsko nacionalno pitanje može se u velikoj meri rešiti pripajanjem dela Republike Srpske Srbiji. U ovom slučaju, Srbija je spremna da pristane na ujedinjenje Kosova i Albanije"\n"Hrvatsko nacionalno pitanje može se rešiti spajanjem većine hrvatskih kantona u BiH s Hrvatskom ili davanjem posebnog statusa hrvatskom delu BiH (po uzoru na Južni Tirol)"


Otkup rashodovanih vozila - Otkup automobila - Beograd Srbija\nOtkup automobila » Otkup rashodovanih vozila\nOtkup rashodovanih vozila je svakako tu kada u svom voznom parku imate vozila koja su dotrajala, vrlo su stara i skoro neupotrebljiva, hoćete da ih se rešite, a ne znate na koji način. Verovali ili ne, mi možemo da vam pomognemo. Obavljamo otkup rashodovanih vozila u svim većim gradovima na teritoriji Srbije, tako da nas slobodno možete pozvati, bez ikakvih ustručavanja.\nOtkup rashodovanih vozila obavljamo od pravnih i fizičkih lica, učešćem na tenderima ili u ličnom kontaktu, kakva god da je vaša procedura prodaje rashodovanih vozila, mi se prilagođavamo.\nNaša interesna sfera su sva rashodovana vozila, bez obzira na vrstu i model vozila, broj točkova, godine starosti ili upotrebnu vrednost.\nSva rashodovana vozila dolaze u obzir, svaki dogovor je moguć i verujte da ćete biti zadivljeni lakoćom sa kojom ćemo započeti našu, nadamo se, dugoročnu saradnju.\nSve poslove koji nastanu u vezi sa otkupom rashodovanih vozila mi obavljamo. Šaljemo procenitelje na vašu adresu da se utvrdi trenutno stanje vaših rashodovanih vozila i cena po kojoj bi mogla da se obavi kupo-prodaja.\nOtkup rashodovanih vozila garantovano obavljamo po najprihvatljivijim uslovima na tržištu, tako da ćete sigurno biti zadovoljni saradnjom sa nama.\nPored pripreme sve neophodne dokumentacije koja mora da prati postupak otkupa rashodovanih vozila, nudimo vam i usluge besplatnog prevoza rashodovanih vozila do naše lokacije, kako vi ne biste imali brige ni oko toga.\nRashodovana vozila vama ne moraju predstavljati dodatni problem i obavezu, možete se njih rešiti na jednostavan način, a da pri tome nešto i zaradite.\nUkoliko nas pozovete, sve ćemo vam objasniti i biće vam vrlo jasno, posle prvog kontakta, da imate posla sa pravim profesionalcima koji znaju svoj posao, koji imaju višegodišnje iskustvo u ovoj oblasti i koji će uraditi sve da se otkup rashodovanih vozila obavi pod za vas najpovoljnim uslovima.\nSigurno se nećete pokajati, a nakon naše prve saradnje, sigurno ćete želeti da nastavimo poslovanje i dalje. Ko jednom sa nama sklopi dogovor, neće pristajati više na kompromise, jer zna da će kod nas uvek dobiti najbolje.


NSinfo: Voša na krovu: "Da li imamo ili nemamo šanse za Evropu, videćemo posle ovog meča"\nVoša na krovu: "Da li imamo ili nemamo šanse za Evropu, videćemo posle ovog meča"\nU trećem kolu Super lige Srbije, u vanrednom terminu, fudbaleri\nVojvodine sutra gostuju ekipi Voždovca u Beogradu. Posle dva poraza u prva dva kola plej ofa, Voša ima samo teorijske šanse da i sledeće sezone zaigra u kvalifikacijama za Ligu Evrope, a da bi zadržala kakvu-takvu nadu, sutra joj je bez dileme potrebna pobeda.\n- Očekuje nas neizvesna i, u ovom trenutku, za nas pomalo komplikovana utakmica i to iz više razloga. Pre svega, dinamika odigravanja mečeva u ritmu sreda-nedelja nalaže da budemo oprezni i imamo maksimalan pristup utakmici. Zatim, ekipa Voždovca igra na podlozi sa veštačkom travom, a pored toga, ono što prati svaki klub, pa tako i nas, jesu kadrovski problemi. Zbog ta tri razloga, imaćemo maksimalan pristup ovom meču, kao što imali i za prethodna dva. Ekipu Voždovca ćemo dobro analizirati, a njihovog trenera, koga lično poznajem, veoma cenim i poznat nam je njegov stil i način igre, koji se i vidi na njegovom timu. Ono što sa odgovornošću mogu da tvrdim jeste to da igrači i stručni štab Vojvodine maksimalno profesionalno prilaze svakom narednom treningu i utakmici. Da li će taj maksimum biti dovoljan da iz Beograda donesemo sva tri boda, to ćemo videti. Radovanović neće igrati zbog parnih žutih kartona, dok je Putinčanin pod znakom pitanja, jer je na prethodnom meču zadobio jak udarac u koleno i tek danas ćemo znati da li će moći da igra – kaže Jelačić.\n- Dokle god postoji teoretska šansa da Vojvodina ostvari svoje ciljeve i ambicije u ovoj godini, igrači i stručni štab neće odustati od toga. U ovaj meč ulazimo sa namerom da pobedimo i smatram da je to obaveza FK Vojvodina pred svaku utakmicu. Da li imamo ili nemamo šanse za Evropu, videćemo posle ovog meča, ali u svakom slučaju, za nas svaka nova utakmica predstavlja izazov. Tokom prethodne dve nedelju, stručni štab je pred igrače postavio nove zahteve i principe u igri, ali potrebno je vreme da oni to prihvate i prepoznaju u toku meča. To je dugotrajan proces, ali je neki mali pomak napravljen i na prethodne dve utakmice, što nas kao stručni štab svakako raduje. Naravno, to jeste daleko od onoga što želimo i onoga kako Vojvodina treba da igra, ali ukoliko nastavimo tom putanjom i na sutrašnjem meču, verujem da ćemo protiv Voždovca odigrati još bolje nego protiv Spartaka i Napretka. Nadam se da će, u tom slučaju, i rezultat biti bolji – rekao je Jelačić.\nUtakmica između Voždovca i Vojvodine igra se sutra od 18 časova na krovu tržnog centra “Stadion” u Beogradu.


Predsednik Srbije: Hvala ambasadoru Francuske - Sputnjik Srbija\n19:42 06 Jun 2020\n10:18 12.11.2018 (osveženo 10:58 12.11.2018) Preuzmite kraći link\nPredsednik Srbije zahvalio se francuskom ambasadoru Frederiku Mondoliniju na izvinjenju koje je uputio njemu i srpskom narodu zbog protokola i rasporeda sedenja na svečanosti obeležavanja Dana pobede u Parizu.\n„Hvala ambasadoru Mondoloniju na divnim rečima i poštovanju koje je pokazao prema srpskim žrtvama. Srbija će na veličanstven način dočekati predsednika Makrona“, napisao je Vučić na svom nalogu na Tviteru.\nHvala ambasadoru Mondoloniju na divnim rečima i poštovanju koje je pokazao prema srpskim žrtvama. Srbija će na veličanstven način dočekati predsednika Makrona.\n— Aleksandar Vučić (@predsednikrs) 12. novembar 2018.\n„Sa Srbijom smo veoma bliski. Srbija je u Prvom svetskom ratu izgubila skoro trećinu stanovništva, 62 odsto muške populacije i Francuska to ne zaboravlja“, rekao je Mondolini.\nFederiko Mondolini, Aleksandar Vučić, Francuska